google-site-verification: google211efba57db79d47.html ΜΙΚΡΟ...ΣΚΟΠΙΟ: Ανοικτή επιστολή προς το Δήμο Αμαρουσίου\nΑνοικτή επιστολή προς το Δήμο Αμαρουσίου\nΑρχική μου επιστολή\nΠρος τον Δήμαρχο και το Δημοτικό Συμβούλιο Αμαρουσίου:\nΕίμαι κάτοικος Αμαρουσίου, πατέρας ενός αγοριού ένδεκα ετών το οποίο θα πάει σε ένα χρόνο στο 1ο Γυμνάσιο Αμαρουσίου ή στα Ανάβρυτα – σίγουρα πάντως «κοντά στο ΚΑΤ». Περιήλθε εις γνώση μου το ψήφισμα του Δήμου Αμαρουσίου με το οποίο διατυπώνεται η έντονη αντίθεση του με την ίδρυση μονάδας απεξάρτησης ναρκομανών εντός του ΚΑΤ. Εχω μπροστά μου το πλήρες κείμενο του ψηφίσματος όπως δημοσιεύτηκε στα ΜΜΕ. Αντιγράφω:\n«1. Καταγγέλλουμε και είμαστε ενάντια στην προχειρότητα με την οποία αντιμετωπίζει η πολιτική ηγεσία του Υπουργείου Υγείας αυτό το μεγάλο κοινωνικό πρόβλημα, χωρίς καμία διαβούλευση, χωρίς επιστημονική τεκμηρίωση και χωρίς να έχει λάβει υπόψη την ήδη επιβαρημένη περιοχή γύρω από το ΚΑΤ.Είμαστε υπέρ της πρόληψης και για την απεξάρτηση πρέπει να λαμβάνονται όλα τα επιστημονικά μέτρα, με τη δημιουργία κέντρων μακριά από τον αστικό ιστό.\n2. Απορρίπτουμε τη δημιουργία και λειτουργία θεραπευτικής μονάδας χορήγησης υποκατάστατων του ΟΚΑΝΑ στο νοσοκομείο ΚΑΤ Κηφισιάς.\n3. Θα προχωρήσουμε στην παράδοση της απόφασης του Δημοτικού Συμβουλίου στη Διοίκηση του ΚΑΤ από διαπαραταξιακή εκπροσώπηση του Δημοτικού Συμβουλίου και των φορέων της πόλης.\n4. Θα προχωρήσουμε σε συναντήσεις με τα πολιτικά κόμματα με στόχο την ενημέρωσή τους.\n5. Θα γίνει παράδοση της απόφασης του Δημοτικού Συμβουλίου στον Υπουργό Υγείας και στο Γραφείο του Πρωθυπουργού.\n6. Προχωράμε σε συνεργασία με τα Δημοτικά Συμβούλια των όμορων Δήμων για την ανάληψη κοινών δράσεων και κοινών ψηφισμάτων.\n7. Προχωράμε σε προσφυγή στη Δικαιοσύνη κατά της απόφασης υποδοχής στο ΚΑΤ της μονάδας και ακύρωση της απόφασης στο Συμβούλιο της Επικρατείας.\n8. Προχωρούμε σε συνεργασία του Δήμου Αμαρουσίου με το Δήμο Κηφισιάς για την πολεοδομική σημειακή τροποποίηση της εν λόγω πολεοδομικής ενότητας με αλλαγή του συντελεστή δόμησης από 0,6 σε 0,5 και απόφαση αναστολής οικοδομικών αδειών για το Ο.Τ. 96 του ΚΑΤ.\n9.Θα γίνει ενημέρωση των πολιτών για το ζήτημα , θα αναρτηθούν πανώ γύρω από το ΚΑΤ και θα προχωρήσουμε σε συγκέντρωση κατοίκων μετά από συντονισμό όλων των Δήμων».\nΚύριοι παρακαλώ για τις απαντήσεις σας στα εξής:\nΜε δεδομένο το γεγονός ότι στο δημοτικό συμβούλιο μετέχουν επιστήμονες, ειδικά μάλιστα γιατροί (ο ίδιος ο Δήμαρχος είναι γιατρός) και με δεδομένο το γεγονός ότι το ψήφισμα επικαλείται την ανάγκη «επιστημονικής τεκμηρίωσης» ερωτώ: Ποιά ακριβώς επιστημονική τεκμηρίωση στηρίζει την αντίθεσή σας; Υπάρχει κάποιο επιστημονικό πόρισμα; Κάποια ανεξάρτητη μελέτη που δικαιολογεί την αντίδραση;\nΤι ακριβώς σημαίνει «επιβαρημένη περιοχή» γύρω από το ΚΑΤ; Εχει πολλά μπουζουξίδικα; Εχει βιομηχανίες; Εχει μολυσμένα νέρα; Υπάρχει φόβος πυρκαγιάς λόγω του άλσους Συγγρού; Εχει αυθαίρετα; Σε τι ακριβώς συνίσταται η επιβάρυνση; Κι όταν τέλος πάντων την ορίσετε μπορείτε να εξηγήσετε κατά τι η επιβάρυνση αυτή αποτελεί επιχείρημα κατά της εγκατάστασης μονάδας απεξάρτησης εντός ενός νοσοκομειακού ιδρύματος;\nΜε δεδομένο το γεγονός ότι επικαλείστε την απουσία διαβούλευσης θα ήθελα πολύ να ξέρω ποιές ακριβώς θα ήταν οι παραχωρήσεις σας σε μιά τέτοια διαβούλευση. Τι θα ήσασταν σε θέση άραγε να αποδεχθείτε; Κάθε καλοπροαίρετος θα δεχόταν ότι η διαμαρτυρία σας για έλλειψη διαβούλευσης είναι βάσιμη. Και κάθε καλοπροαίρετος θα περίμενε να δεί αυτούς που επιθυμούν την «διαβούλευση» να το δείχνουν. Να καταθέτουν τις συναινετικές προτάσεις τους. Αναρωτιέμαι λοιπόν τι ακριβώς πρόοδο θα έφερνε "στο διάλογο" η θέση σας περί «δημιουργίας κέντρων μακριά από τον αστικό ιστό». Είναι η επιστημονική σας θέση αυτή; Είναι θέση "προς διαπραγμάτευση"; Είναι κόκκινη γραμμή;\nΟταν κύριοι (λειτουργοί της ιατρικής επιστήμης μερικοί) λέτε «μακριά από τον αστικό ιστό» τι ακριβώς εννοείτε; Μακριά από τα Βόρεια Προάστια μας; Μακριά από την Αθήνα; Μακριά απ’ αυτούς που έχουν την ανάγκη θεραπείας; Πού; Στο θεσσαλικό κάμπο; Στην Μακρόνησο;\nΟταν λέτε «μακριά από τον αστικό ιστό» εννοείτε και εκτός νοσοκομειακών μονάδων; Ως γιατροί (όσοι είστε) αυτό έχετε κατά νου; Κι αν όχι, πιστεύετε ότι θα έπρεπε να χτίζονται εκ νέου μονάδες στη μέση του πουθενά, χωρίς περαιτέρω ιατρική, νοσηλευτική, επιχειρησιακή και διοικητική υποστήριξη; Kι αυτό το θεωρείτε ως αποτελεσματική ενέργεια για την επίλυση του προβλήματος; Αυτή είναι η θέση σας ως πολιτικών ανδρών;\nΟλη αυτή η οργίλη (γεμάτη επιστημονική τεκμηρίωση και επιχειρήματα) αντίδραση που σχεδιάζετε και περιλαμβάνετε στο ψήφισμά σας, μήπως υποκρύπτει την απλούστερη, φοβική θέση «μακριά από μάς κι ας πάει όπου θέλει»; Mήπως θα ήταν εντιμότερο, αντί να σαλιαρίζετε ανοησίες να παραδεχτείτε το εξόφθαλμο "δεν το θέλουμε, πάει και τελείωσε";\nΣτα επτά χρόνια αναμονής που χρειάζονται για να ενταχθεί κάποιος σε μιά μονάδα πεθαίνουν παιδιά. Εσείς θα «αναρτάτε πανώ». Θα «κινητοποιείτε» κατοίκους. Θα προχωρείτε σε «συντονιστικές ενέργειες». Σας εύχομαι μέσα από την καρδιά μου, μέσα στην πολύ κινητοποίηση να μην χρειαστεί να προσέξετε ποτέ "κάτι παράξενο" στο δικό σας παιδί.\nΔιαβάζω και ξαναδιαβάζω το ψήφισμα. Ως επιστήμονες έχετε αρνηθεί την ιδιότητά σας. Ως γιατροί έχετε παραβιάσει τον όρκο σας. Ως πολιτικά πρόσωπα είστε λιγόψυχοι και αναποτελεσματικοί. Ο λαϊκισμός νίκησε την ανθρωπιά και την κοινή λογική – και φαίνεται ότι δεν προσπάθησε πολύ.\nΕλπίζω μόνο ότι κάποιοι από σας είχαν το θάρρος να διαχωρίσουν την θέση τους. Το ψήφισμα σας έχει την πλήρη περιφρόνησή μου.\nΑκολουθεί επιστολή Ομάδας Ενεργών Πολιτών - Συντονιστών Δήμων Κηφισσιάς Αμαρουσίου\nΑυτή η διεύθυνση email ανήκει σε μια κίνηση ενεργών πολιτών που με πολύ προσπάθεια προσπαθεί να δώσει σχήμα στις γενικές θέσεις των δήμων και να συντονίσει τις κινήσεις τους. Σαφώς στα πλαίσια μιας -οιασδήποτε- κίνησης απαιτείται σχεδιασμός και μια καθόλα ορθολογική κρίση της υποτιθέμενης κίνησης.\nΔυστυχώς, στο κράτος που ζούμε λίγες κινήσεις γίνονται έπειτα από τον απαιτιούμενο σχεδιασμό - σε χρόνο και κόπο.\nΣτα πλαίσια της ανοικτής σας επιστολής δεν μπορούμε να σας απαντήσουμε αλλά να σας υποδείξουμε τον λάθος σχεδιασμό τόσο του Υπουργείου Υγείας όσο και της διεύθυνσης του Ο.ΚΑ.ΝΑ. με μοναδικό στόχο μια γρήγορη αποκέντρωση του υπαρκτού προβλήματος των τοξικομανών στους κεντρικούς δρόμους της Αθήνας.\nΠιο πρόσφατο παράδειγμα είναι η αναβολή του διαγωνισμού περί της ανοικοδόμησης του κτιρίου Ο.ΚΑ.ΝΑ. στο Νοσοκομείο Κ.Α.Τ. έπειτα από την ένσταση των δύο δήμων που στις αρχές του μήνα βρέθηκαν προ τετελεσμένου γεγονότος χωρίς καμία ειδοσποίηση, κυβερνητική ή μη (ενώ η απόφαση είχει ληφθεί από το Δεκέμβριου του προηγούμενου έτους).\nΣε αυτά τα πλαίσια λοιπόν, ευχαρίστως σας προσκαλούμε στη συνάντηση που θα έχουν αύριο στις 11:00 η ώρα το πρωί στο Νοσοκομείο Κ.Α.Τ. όλοι οι ενδιαφερόμενοι φορείς - οι δήμαρχοι Κηφισιάς και Αμαρουσίου, η διοίκηση του Κ.Α.Τ. και η διοίκηση του Ο.ΚΑ.ΝΑ.. Μαζί θα παρεβρεθούν και σύλλογοι και φορείς των δύο πόλεων και πολίτες.\nΣημειώνεται πως ο κοινός νους υπογραμμίζει πρώτα το δίαλογο για την εξεύρεση λύσεων και έπειτα τη λήψη αποφάσεων. Κάτι που εδώ δεν απαντάται αφού πρώτα ελήφθησαν οι αποφάσεις και έπειτα από πιέσεις γίνεται ο διάλογος.\nΜάλιστα δε, στα πλαίσια του διαλόγου έχουν προταθεί και λύσεις - όπως η δημιουργία παρόμοιων κέντρων ανά δήμο. Εν πάσει περιπτώσει, το Κ.Α.Τ. (ελλείψει δε του απαιτούμενου συντελεστή δόμησης) δεν μπορεί να αποτελέσει τον μοναδικό αποδέκτη των ασθενών του Ο.ΚΑ.ΝΑ. σε όλα τα βόρεια προάστεια. Προσιδιάζει περισσότερο σε λύση σηκώνω το χαλί να κρύψω τη βρωμιά, αντί να καθαρίσω κανονικά.\nΣας ευχαριστούμε για τη δημοσίευση της ανοικτής σας επιστολής. Σε καμία περίπτωση δεν έχουμε όμως το κύρος οποιοδήποτε κατόχου εξουσίας (καλώς ή κακώς) και συνεπώς αν και γνωρίζουμε συχνά τις πρακτικές τους δεν τις ενστερνιζόμαστε.\nΣας καλούμε και πάλι λοιπόν στο Κ.Α.Τ., αύριο 23/6 για να συζητήσουμε εκ του σύνεγγυς της απόψεις που μας προβληματίζουν.\nΑκολουθεί επιστολή μου\nΣας τιμά το γεγονός ότι απαντήσατε και μάλιστα ευγενώς. Αποδέχθηκα από την πρώτη στιγμή ότι η διαμαρτυρία σχετικά με το εάν εγένετο ή όχι διάλογος είναι βάσιμη.\nΠέραν αυτού βεβαίως τα ερωτήματά μου έχουν μείνει αναπάντητα ενώ είναι σαφή. Επίσης είναι ευδιάκριτο ότι η θέση που διατυπώνετε περί "κέντρων ανά δήμο" είναι διαμετρικά αντίθετη με την θέση "κέντρων εκτός οικιστικού ιστού" που περιέχεται στο ψήφισμα του Δήμου Αμαρουσίου. Κι έχει ενδιαφέρον να παρατηρήσει κανείς ότι η κοινή λογική προκρίνει αμέσως ότι τα "κέντρα εντός των νοσοκομείων" είναι μιά θαυμάσια ενδιάμεση λύση. Αλλά κι αν δεν είναι, ποιά είναι τελικά η αντιπρόταση; Εκτός αστικού ιστού ή εντός εκάστου δήμου; Είναι τελείως συγκρουόμενες θέσεις, πολύ περισσότερο ακραίες απ' αυτήν με την οποία διαφωνείτε, δεν βρίσκετε;\nΣτα περί συντελεστού δόμησης πάλι εμφαίνεται η αμηχανία των θέσεων. Στο ψήφισμα του Δήμου εμφαίνεται ότι "θα γίνουν ενέργειες" επ' αυτού, στην δική σας θέση εμφανίζετε την ενδεχόμενη δόμηση ήδη παράνομη. Τι να σχολιάσω από τα δύο;\nΕν πάσει περιπτώσει σέβομαι τις θέσεις σας καίτοι θα προτιμούσα να τις δώ ενυπόγραφες. Οπως ακριβώς αναλαμβάνω την ευθύνη μιάς ενυπόγραφης θέσης που (ίσως) διαφέρει από αυτή που έχουν αρκετοί κάτοικοι της περιοχής που ζώ, θα περίμενα κάτι ανάλογο κι από τους συνομιλητές μου. Ωστόσο αντιλαμβάνομαι ότι μιά άτυπη κίνηση δεν είναι εύκολο να προσωποποιηθεί κι έτσι δεν επιμένω.\nΤο γεγονός βεβαίως ότι από το Δήμο δεν έλαβα λέξη ως απάντηση (και δεν είναι η πρώτη φορά) ίσως έχει το ενδιαφέρον του εάν κανείς θέλει να συμπεράνει μερικά πράγματα: θέλει όντως το διάλογο ή τον επικαλείται προσχηματικά;\nΕνδεικτική αναφορά έγινε περί των λύσεων που έχουν πέσει στο τραπέζι. Λόγω της ιδιότητας των ενεργών πολιτών -και μάλιστα χωρίς νομική υπόσταση- και της ανοιχτής φύσης σε νέα μέλη πολλές προτάσεις ακούγονται, ενίοτε προερχόμενες και από άκρως τοπικιστικές και ρατσιστικές απόψεις.\nΚάτι τέτοιο δεν εκφράζει το σύνολο των ενεργών πολιτών. Ούτε φυσικά υποχρεούμαστε να συμφωνούμε με το ψήφισμα οποιουδήποτε δήμου ή οτι δεν αναγνωρίζουμε το γεγονός οτι μπορεί ανα πάσα στιγμή να αλλάξει στην τελική λύση.\nΌσον αφορά στον συντελεστή δόμησης αυτό είναι πλήρης ήδη. Ο Δήμος Κηφισίας, σήμερα νομίζω, στο Δημοτικό του Συμβούλιο θα γίνει ειδική μνεία επί του θέματος και θα μειωθεί ο συντελεστής δόμησης από 0,6 σε 0,5. Όπως επίσης θα γίνει οριστική παύση εργασιών στο οικοδομικό τετράγωνο. Πάντως, όπως και να έχει η πολεοδομία δεν έδινε ήδη άδεια στον Ο.ΚΑ.ΝΑ. λόγω της πληρότητας του χώρου. Επιφυλάττομαι για τις τελικές αποφάσεις του σημερινού Συμβουλίου, αλλά λογικά θα γνωστοποιηθούν.\nΓια την έλλειψη απάντησης από το Δήμο, δεν θα τοποθετηθώ. Υποθέτω πως είναι πάγια πολιτική κατά καιρούς και συμμερίζομαι την άποψη οτι και οι δήμοι πιθανόν να δρουν με συμφέροντα δικά τους - ίσως δεν τα μάθουμε και ποτέ. Παραταύτα, κινήσεις διαλόγου έγιναν ήδη από προχθές στα κεντρικά του Ο.ΚΑ.ΝΑ. στην Αθήνα (Αβέρωφ 21) όπου και ανεβλήθει ο διαγωνισμός παράδοσης έργου όσο και αύριο στο Κ.Α.Τ. με τη συνάντηση των φορέων.\nΕπίσης χθές πραγματοποιήθηκε το Δημοτικό Συμβούλιο του Δήμου Αμαρουσίου και σήμερα αυτό της Κηφισιάς (η οποία έχει και τη πρωτοκαθεδρία, αφού το νοσοκομείο εντάσσεται στη διοικητική του περιφέρεια). Συνεπώς, εκτός από μια υποστηρικτική θέση του Δήμου Αμαρουσίου (ή ακόμα και τη Πεύκης-Λυκόβρυσης, όπου το ψήφισμα ήταν πληρέστερο σε ουσία) ο Δήμος της Κηφισίας έχει θέση του πρωταγωνιστή.\nΓια τις παραπάνω απόψεις, και στα δύο μηνύματα, δεν έχω κανέναν λόγο να μην υπογράψω.\nΣας ευχαριστώ για το καλό επίπεδο επικοινωνίας.\nΔεν τελώ σε γνώση των ψηφισμάτων άλλων Δήμων. Του Αμαρουσίου είδα, επ' αυτού τοποθετήθηκα. Και εισέρχομαι στο διάλογο σχολιάζοντας ακριβώς τα δεδομένα που έχω υπ' όψιν μου αυτά δηλαδή που εξέφρασαν οι εκλεγμένοι του Δήμου μου με τον εγκυρότερο θεσμικά τρόπο. Το ψήφισμά τους.\nΣτο θέμα του συντελεστού δόμησης η θέση μου είναι απλή. Εάν μεν το θεσμικό πλαίσιο που προϋπήρχε δεν επέτρεπε εργασίες, τότε δεν πρέπει να γίνουν εργασίες. Τελεία και παύλα.\nΕάν το σχετικό θεσμικό πλαίσιο είναι αρμοδιότητα των Δήμων και τροποποιήθηκε απ' αυτούς προκειμένου να εμποδιστούν οι εργασίες, τότε μιλάμε για μιά μεθόδευση η οποία ενδεχομένως είναι (;) νόμιμη δεν είναι όμως ηθική. Βέβαια δεν είναι ο ρόλος μου να κάτσω να ηθικολογώ. Ο ρόλος μου είναι να κρίνω το περιεχόμενο μιάς τέτοιας μεθόδευσης και βεβαίως την ουσία: το σκεπτικό βάσει του οποίου ο δήμος, ο κάθε δήμος, αντιδρά.\nΔεν αμφιβάλω ότι υπάρχει σκεπτικό και δεν θέλει πολύ φιλοσοφία, το κατανοώ, δεν είμαι από τον Αρη. Το προφανές και μη δηλωμένο σκεπτικό είναι "μακριά από μάς" για λόγους βάσιμους (δεν το αρνούμαι) ή αβάσιμους. Φοβικούς, ρατσιστικούς κλπ. Υπάρχουν κι αυτοί όπως υπάρχουν και οι βάσιμοι.\nΜε την διαφορά ότι από την στιγμή κατά την οποία δεν θέτεις τους βάσιμους λόγους, τεκμηριωμένα κι υπεύθυνα αλλά πετάς προχειρότητες στον αέρα καθίστασαι ύποπτος ως προς το κίνητρο των ενεργειών σου, έτσι δεν είναι κ. Πάγκαλε; Δεν ομιλώ για σας, ομιλώ για τον Δήμο Αμαρουσίου. Και - να μην παίζουμε τις κουμπάρες κι ας κρυβόμαστε πίσω από το δάχτυλό μας - είσαι ύποπτος πρόκρισης μικροπολιτικών σκοπιμοτήτων έναντι αποφάσεων που σώζουν ζωές.\nΟι πολιτικοί άνδρες και οι υπεύθυνοι πολίτες γνωρίζουν ότι υπάρχουν πολλές περιπτώσεις - πάρα πολλές, οι περισσότερες είναι τέτοιες- κατά τις οποίες υπάρχει σύγκρουση θέσεων παρ' όλο που οι θέσεις αυτές μπορούν να ξεκινούν από θεμιτές αφετηρίες. Δεν είναι κακό αυτό, μέσα στη ζωή είναι. Οταν το δεχτείς αυτό, είσαι έτοιμος να κάνεις την στάθμιση και - τότε μόνο - είσαι έτοιμος να κάνεις πραγματικό διάλογο. Το ψήφισμα του Δήμου Αμαρουσίου πετάει την μπάλα στην εξέδρα. Ανακατεύει ετερόκλητα επιχειρήματα και δεν τεκμηριώνει κανένα. Ξεπετάει στα πρόχειρα το θέμα και σπεύδει να αφιερώσει το μεγαλύτερο μέρος του στις "δυναμικές του ενέργειες" και τα παιχνιδάκια με το συντελεστή δόμησης (ας μην επεκταθώ στα κριτήρια των συντελεστών δόμησης Αμαρουσίου καλύτερα).\nΛοιπόν ανακεφαλαιώνω τις θέσεις μου:\nΗ αναμονή των εχόντων ανάγκη θεραπείας προκειμένου να ενταχθούν σε μονάδες απεξάρτησης ξεπερνά τα επτά έτη.\nΟι μονάδες απεξάρτησης πρέπει να αυξηθούν.\nΗ ίδρυση τέτοιων μονάδων ως αυτοτελών έχει στο παρελθόν συναντήσει έντονες αντιδράσεις από κατοίκους διαφόρων περιοχών.\n(Υπό την έννοια αυτή, ο "τεμαχισμός τους κατά δήμο" θα πολλαπλασιάσει τις αντιδράσεις)\nΗ τοποθέτηση τέτοιων μονάδων σε "ερημικές περιοχές" (ναί συγγνώμη, "εκτός αστικού ιστού") είναι αναποτελεσματική λόγω απόστασης από τους έχοντες ανάγκη, είναι αναποτελεσματική και αντιοικονομική λόγω έλλειψης συνεργειών με τα νοσοκομεία και είναι και ανέφικτη γιατί δεν έχω υπ' όψιν μου τέτοιες περιοχές που να έχουν κάποια λογική θέση και που να μην αντιδρούσαν - κι αν δεν αντιδρούσαν δεν ξέρω που θα έπρεπε να είναι. Σε βραχονησίδα;\nΟ θεραπευτικός χαρακτήρας των μονάδων ταιριάζει θεματικά, οικονομικά και επιχειρησιακά με το ρόλο των νοσοκομείων και - ναι - την θεωρώ την καλύτερη λύση.\nΑναγνωρίζω τον κίνδυνο συγκέντρωσης περιθωριακών στοιχείων. Ναί τον αναγνωρίζω. Και βρίσκω ότι το νοσοκομειακό περιβάλλον, τόσο χωροταξικά, όσο και πρακτικά είναι το καταλληλότερο για να συντονιστούν οι επικουρικές ενέργειες που οφείλουν να ακολουθήσουν την ίδρυση της μονάδας. Ελέγχονται καλύτερα 20 περιθωριακοί υπό θεραπεία σε μιά μάντρα νοσοκομείου απ' ότι 100 περιθωριακοί καταδικασμένοι και απελπισμένοι διεσπαρμένοι οπουδήποτε.\nΘα λύσουμε το πρόβλημα "των περιθωριακών" πλήρως; Οχι, δεν θα το λύσουμε πλήρως.\nΚαι γι' αυτό έρχεται η ώρα της στάθμισης και της συνεκτίμησης όλων των παραγόντων:\nΗ κάθε "τοπική κοινωνία" πρέπει να συμβάλει για το κοινό καλό. Η κολοκυθιά "όχι σε μένα, σε σένα" έχει φουντώσει τα προβλήματα σε όλα τα επίπεδα και, ναί, αυτό είναι νοοτροπία "τα-σκουπίδια-στην-αυλή-του-\nάλλου". Μια κοινωνία που θα φτάσει στο επίπεδο να θεραπεύει έγκαιρα τους έχοντες ανάγκη πολίτες της, θα πάψει να αντιμετωπίζει προβλήματα "περιθωρίου".\nΚαι για να μην λέω γενικότητες: Δεν έχουν όλες οι περιοχές το προνόμιο να έχουν νοσοκομείο. Πολλές δεν έχουν και "κάνουν αγώνα" για να αποκτήσουν. Εν προκειμένω, οι κάτοικοι Αμαρουσίου Κηφισσιάς έχουν την τύχη να διανύουν ελάχιστη απόσταση σε περίπτωση ατυχήματος στους ίδιους ή τους δικούς τους ανθρώπους. Είναι λογικό λοιπόν, από τις περιοχές εκείνες που έχουν αυτό το προνόμιο, να απαιτεί η κοινωνία κάποια ηθική συνεισφορά τους ως αντάλλαγμα. Υπάρχει μιά δικαιοσύνη στα πράγματα. Δεν μπορεί να έχεις νοσοκομείο έξω από την πόρτα σου αλλά να αρνείσαι την πλήρη και εφ' όλης της ύλης θεραπευτική του δράση.\nΓι' αυτούς λοιπόν τους λόγους κ. Πάγκαλε είμαι υπέρ της ίδρυσης κέντρου απεξάρτησης στο ΚΑΤ έστω κι αν ο γιός μου θα παίζει στο διπλανό παρκάκι. Οταν ήταν μικρός τον χτύπησε μιά κούνια σ' εκείνο το παρκάκι έπαθε διάσειση και βρέθηκε στο νοσοκομείο σε 3 λεπτά. Δεν θα ήταν πρόστυχο να αρνηθούμε την βοήθεια σε άλλα παιδιά που κινδυνεύουν να πεθάνουν και περιμένουν επτά χρόνια;\nΚύριε Πάγκαλε δεν θα έλθω στην κινητοποίηση, δεν μπορώ για επαγγελματικούς λόγους, αλλά ούτε πιστεύω ότι θα γίνει διάλογος. Πρόκειται για συγκέντρωση διαμαρτυρίας, έχει χαρακτηριστεί ως τέτοια, και στην κίνησή σας μπορεί να εκπροσωπούνται όλες οι τάσεις "λύσεων" καμία απ' αυτές όμως δεν συνηγορεί υπέρ της ίδρυσης της μονάδας στο ΚΑΤ.\nΩστόσο όπως βλέπετε διαλέγομαι. Με υπομονή, ειλικρίνια και - εξ' αντικειμένου - καλοπροαίρετα. Εκείνο που θέλω από σας είναι ένα πράγμα: να παραδεχθείτε ότι τα περί "στεγνών" μεθόδων, τα περί "εκτός αστικού ιστού", τα περί "κέντρου σε κάθε δήμο", περί "συντελεστών δόμησης" περί "το ζήτημα είναι η πρόληψη" είναι ένας αχταρμάς που κρύβει μιά απλή αλήθεια: "δεν θέλουμε το πρόβλημα κοντά μας, δεν θέλουμε ούτε την προσπάθεια να λυθεί κοντά μας".\nΔεν έχω κανένα πρόβλημα με την τίμια, ξεκάθαρη και απόλυτα κατανοητή αυτή θέση. Να την ακούσω, να την συζητήσω, να την εξειδικεύσω κι αν είναι δεόντως βαρύνουσα, να αλλάξω και γνώμη.\nΕχω όμως πρόβλημα με την λαϊκίστικη, ψευδοεπιστημονική και αφόρητα υποκριτική στάση αυτών που ντρέπονται να δηλώσουν απερίφραστα αυτό που αισθάνονται ή που βάζουν το μικροπολιτικό όφελος από τη (δημοφιλέστατη) "κινητοποίησή" τους πάνω από την ανθρώπινη τραγωδία.\nΚύριε Πάγκαλε, σας ευχαριστώ για την καλοπροαίρετη συζήτηση. Μπορείτε να χρησιμοποιήσετε τις επιστολές μου και το όνομα του συντάκτη τους όπου θέλετε, όπου κρίνετε ότι διεξάγεται ένας ουσιαστικός διάλογος που αντέχει όλες τις θέσεις.\nΑκολουθεί επιστολή του κυρίου Πάγκαλου Μανώλη, μέλους της Ομάδας Ενεργών Πολιτών - Συντονιστών Δήμων Κηφισσιάς Αμαρουσίου\nΚαλή σας ημέρα κ. Μικρογιαννάκη,\nΤο τελευταίο σας μήνυμα είναι σαφώς εμπεριστατομένο και αποτελεί το σοβαρό αντίλογο στην άποψη της μη μεταφοράς/δημιουργίας του Ο.ΚΑ.ΝΑ. στο Κ.Α.Τ.. Προσωπικά κατανοώ όσους απλά δεν θέλουν το πρόβλημα στην αυλή τους, χωρίς να τους υποστηρίζω. Εδώ φαίνεται δυστυχώς ο τοπικισμός και η ανευθυνότητα του πολίτη που αντιδρά μονάχα όταν έχει κάποιο πρόβλημα στην αυλή του. Άλλα συντάσσομαι με όσους θεωρούν ελλειπή έναν σχεδιασμό σαν αυτόν που επιχειρεί το Εθνικό Σχέδιο Καταπολέμησης των Ναρκωτικών. Συντάσσομαι και με όσους κατακρίνουν την επιβολή του σχεδίου αυτού χωρίς διάλογο και συμμετοχή στο σχεδιασμό - τουλάχιστον των φορέων που έχουν άμμεση σχέση με την υλοποίησή του.\nΌπως σας ανέφερα και στο πρώτο -νομίζω- mail, η λύση του σχεδίου που προσφέρει το σχέδιο είναι η αποκέντρωση των τοξικομανών ασθενών από του κέντρο της Αθήνας όπου η κατάσταση είναι ανεξέλεγκτη. Για μένα προσωπικά λοιπόν αυό δεν είναι λύση. Δεν λύνεις το προβλημα με μεταθέσεις αλλού για να ικανοποιήσεις τη θέση σου ότι πρέπει να γίνει εξωραισμός του Κέντρου και Ανάπτυξη - έτσι γενικά και αόριστα.\nΣαν άνθρωπος δε είμαι κατά των προγραμμάτων υποκατάστατων ουσιών, σε τέτοιο πλαίσιο, αφού αποδεδειγμένα δεν προσφέρει την καλύτερη λύση. Σας παραθέτω μια άποψη από έγκυρα χείλη (http://www.e-esyn.gr/arthra/99-genikes/215-ypokatastata.html) και θα επιμείνω πως και οι ίδιοι οι ασθενείς θεωρούν ως σωτηρία τους σαφώς τα στεγνά προγράμματα.\nΠαραταύτα δεν θα αρνηθώ πως ακόμα και ένα άτομο να σώζεται από αυτήν την λειτουργία του Ο.ΚΑ.ΝΑ. είναι κέρδος τόσο για τον ίδιο όσο και για την κοινωνία. Αλλά πάγια θέση μου στη ζωή είναι πως η λύση του προβλήματος δεν γίνεται με την καλύτερη από τις χειρότερες λύσεις, αλλά με την καλύτερη όλων λύση. Είτε προσωπικά, είτε κοινωνικά, είτε πολιτικά. Ακόμη δεν διαφωνώ πως τα νοσοκομεία έχουν το απαιτούμενο υλικό για να φιλοξενήσουν με τέτοια μονάδα, αλλά σίγουρα ένα νοσοκομείο δεν μπορεί να αντέξει τους αριθμούς ασθενών των βορείων προαστείων.\nΘα ήθελα πολύ να ανταλλάξουμε επίσης απόψεις περί του παραβατικού κύκλου που ακολουθεί τα κέντρα υποκατάστατων ουσιών, την ανοχή της πολιτείας σε καταστάσεις που είναι ήδη γνωστές αλλά και την επιμονή της σε λύσεις που βοηθούν, ελλείψει γενικότερης θέλησης για πραγματική βοήθεια. Τα συμφέροντα εκατέρωθεν είναι τρομακτικά. Απλά στην Ελλάδα, πάντα όλα γίνονται με αργούς ρυθμούς όταν σε άλλες ευρωπαϊκές χώρες τέτοια θέματα έχουν βρει το δρόμο τους πολύ νωρίτερα.\nΣαν άνθρωπος σέβομαι το δικαίωμα στη ζωή όλων των συνανθρώπων μας. Και την ελπίδα σε ένα καλύτερο αύριο. Για αυτόν το λόγο, σαν ενεργός και σκεπτόμενος πολίτης θα προσπαθήσω για το καλύτερο ακόμα και αν ο Ο.ΚΑ.ΝΑ. τελικά εγκατασταθεί στο Νοσοκομείο Κ.Α.Τ.. Η εναντίωσή μου όμως στα ημίμετρα που πιθανά να οδηγήσουν σε αυτή είναι σαφής. Γνωρίζω, δυστυχώς, πως πολλοί από όσους αντιτίθενται στην κίνηση τούτη δεν θα ενδιαφερθούν για την καλύτερη λειτουργία του κέντρου, αν αυτό λειτουργήσει, για την καλύτερη αστυνόμευση, για..., για... κ.λπ.\nΕν πάσει περιπτώση, πολύ θα ήθελα σε οποιαδήποτε στιγμή να συζητήσουμε τις θέσεις μας από κοντά όπως και να έχει η ανταλλαγή απόψεων μέσα από τα mails είναι αρκετά απρόσωπή. Επίσης, μιας και οι απαντήσεις μου έγιναν πλέον προσωπικές δεν θεωρώ πως πρέπει να χρησιμοποιώ το email αυτό για να τις αναλύω - καθώς μετά βεβαιότητας κάποιες από αυτές δεν εκφράζουν το σύνολό της ομάδας. Συνεπώς με χαρά μου σας παραθέτω το προσωπικό μου email: manspang@hotmail.com όπου κάλλιστα μπορείται να χρησιμοποιήσεται για οτιδήποτε θελήσετε.\nΟ διάλογος είναι εξαιρετικά ενδιαφέρων και μακάρι να μπορούσε να διεξαχθεί ως τέτοιος σε δημόσιο επίπεδο.\nΣτο δίλημμα μεταξύ των "στεγνών" και μη μεθόδων δεν μπορώ να λάβω θέση. Το άρθρο σας μου κίνησε το ενδιαφέρον, είναι πράγματι από αξιόπιστη πηγή και θα κοιτάξω να μάθω περισσότερα. Πιστεύω όμως ότι η εξαιρετικού ενδιαφέροντος αυτή συζήτηση δεν μεταβάλλει την βάση αυτών που συζητάμε.\nΚι αυτό διότι το θέμα μας παραμένει αμετάβλητο σ' αμφότερες τις περιπτώσεις: είτε θεωρήσουμε ότι η υπό ίδρυση μονάδα κατατάσσεται σ' αυτήν των "στεγνών" μεθόδων, είτε ότι ανήκει στις εξαιρέσεις μιάς ευρύτερης πολιτικής που πράγματι χρησιμοποιεί ένα μίγμα δράσεων. Ενα μίγμα στο οποίο οι μέθοδοι υποκατάστασης αποτελούν πράγματι την μειοψηφία.\nAς είμαστε ειλικρινείς: πιστεύετε άραγε ότι οι κάτοικοι θα διέκοπταν τις διαμαρτυρίες τους εάν μάθαιναν ότι πρόκειται για μονάδα υποστήριξης που δεν χρησιμοποιεί υποκατάστατα; Οχι φυσικά! Η βάση των αντιρρήσεων δεν βρίσκεται στην αποτελεσματικότητα ή μη της μονάδας αλλά στο σημείο στέγασής της.\nΕξ' άλλου, το γεγονός ότι η "στεγνή" μέθοδος δεν χρησιμοποιεί υποκατάστατα δεν αίρει τον θεραπευτικό χαρακτήρα της.\nΒεβαίως θα μπορούσε κανείς να υποστηρίξει ότι άπαξ και η "στεγνή" μέθοδος, δεν χρήζει σκευασμάτων, δεν χρειάζεται συστέγαση με το "ιατρικό" περιβάλλον ενός νοσοκομείου. Αρα δεν υπάρχει κάποιος λόγος να γίνει στο ΚΑΤ. Κι ίσως να είχε και δίκιο.\nΦαντάζομαι όμως ότι οι αντιδράσεις θα ξανάρχιζαν αμέσως εάν υιοθετώντας την άποψη αυτή, επιχειρούσαμε να στεγάσουμε την μονάδα στην (πχ) οδό Κασσαβέτη ή αλλού στην ίδια περιοχή και εκτός νοσοκομείου. Για να μην σας πω ότι οι αντιδράσεις θα ήταν εντονότερες. Δεν θα ήταν;\nΜε δυό λόγια: η συζήτηση περί στεγνών ή μη μεθόδων δεν είναι το αντικείμενο της συζήτησης. Ασφαλώς, ένας πολιτικός (δημοτικός εν προκειμένω) φορέας, δικαιούται και οφείλει να συνεκτιμά στις αποφάσεις και συζητήσεις του αμιγώς ιατρικά θέματα έστω και εάν η επιστήμη δεν έχει τελεσιδικήσει επ' αυτών. Ο προσεκτικός παρατηρητής όμως θα διακρίνει εδώ, ότι το επιστημονικό ζήτημα ΔΕΝ μεταβάλλει τα δεδομένα του προβλήματος της θέσης. Του σημείου στέγασης. Το να επικαλείται το ψήφισμα (ή αυτοί που αντιδρούν) την μία ή την άλλη επιστημονική άποψη δεν προάγει κατά τίποτα την θέση τους - είναι απλώς θόρυβος. Κι αν κανείς είναι λίγο υποψιασμένος και ακούσει προσεκτικά πίσω από τις κραυγές, μπορεί να διαπιστώσει ότι είναι αποπροσανατολιστικός.\nΠάμε στο θέμα της σχέσης του κέντρου της Αθήνας με τα Βόρεια Προάστια. Δεν ξέρω, μου λείπουν πληροφορίες αλλά οφείλω να παρατηρήσω κάτι εδώ:\nΕάν η απόφαση αφορούσε σε ΜΕΤΑΦΟΡΑ μιάς μονάδας από το κέντρο της Αθήνας προς τα Βόρεια Προάστια, τότε ναί, συζητούμε για μετάθεση του προβλήματος.\nΕάν η απόφαση αφορά σε νέα ίδρυση τότε προφανώς δεν πρόκειται περι αυτού. Εσείς είστε λογικός άνθρωπος κι αντιλαμβάνεστε ότι είναι άλλο πράγμα η μεταφορά/μετάθεση των μονάδων κι άλλο η αύξηση τους. Ας μην επεκταθώ εδώ, συνεννοούμαστε φαντάζομαι εδώ.\nΜιά μόνο παρατήρηση: Oι μονάδες απεξάρτησης (στεγνές ή υγρές, δεν υπεισέρχομαι) δεν είναι στοιχείο του προβλήματος, είναι στοιχείο της λύσης. Ας μην το ξεχνάμε αυτό.\nΕπιτρέψτε μου κάτι και πιστέψτε με, μιλώ αυτή τη φορά μετά λόγου γνώσεως και με αρκετή εμπειρία σε διοικητικά και οργανωτικά θέματα:\nΤο να αντιδράς σε μιά συγκεκριμένη δράση λόγω έλλειψης ενός "ευρύτερου σχεδιασμού" είναι συνηθέστατο σύμπτωμα "αντίδρασης στην αλλαγή". Και ακούγεται ως πολύ ισχυρό επιχείρημα διότι - πολύ συχνά - είναι βάσιμο: Αντιδράς δηλαδή στην εξής λογικοφανή βάση: "Πως το προτείνεις αυτό; Ποιό είναι το ευρύτερο σχέδιό σου";\nΟμως δείτε, αυτή είναι η μισή αλήθεια. Πολλές φορές πράγματι το ευρύτερο σχέδιο είναι δύσκολο να ολοκληρωθεί. Αν λοιπόν προϋποθέτεις "πλήρη σχεδιασμό" για κάθε πράγμα που πας να κάνεις, επειδή "εκπονείς ευρύτερο σχεδιασμό", τότε συχνά δεν κάνεις απολύτως τίποτα.\nΒεβαίως θα μου πείτε ότι "έτσι τα κάνουμε εδώ, όλα τσαπατσούλικα" - και θα έχετε δίκιο. Αδιέξοδο λοιπόν;\nΟχι κ. Πάγκαλε. Οι ικανοί ξέρουν να προχωρούν χωρίς να μπλέκουν σε προβλήματα τύπου κότας και αυγού. Η σωστή απάντηση (ερώτηση) σ' αυτούς που αντιδρούν σε μιά δράση επειδή "δεν βλέπουν τον ευρύτερο σχεδιασμό" είναι απλή:\n"Ποιός ευρύτερος σχεδιασμός θα αποδείκνυε ότι η συγκεκριμένη δράση είναι λανθασμένη;"\nΤο ερώτημα είναι μαγικό και προσφέρει αμέσως πνευματική και πρακτική διέξοδο. Αν η δράση είναι η ίδρυση Πανεπιστημίου στα Σφακιά η απάντηση θα ήταν πρόδηλη: "δεν είναι σωστό διότι αντίκειται στο σχέδιο συνέννωσης των εκπαιδευτικών μονάδων και διότι επιτείνει τον κατακερματισμό τους"\nΑν η δράση είναι να φτιάξεις καμπαρέ στην Ακρόπολη "για να προσφέρεις θέσεις εργασίας" (μιά θεμιτή πρόθεση δηλαδή) η απάντηση θα ήταν ότι "όχι διότι αντίκειται στο σχέδιο ανάδειξης του ελληνικού πολιτισμού"\nΑν η δράση είναι να βάλεις μιά ταμπέλα στάσης λεωφορείου σε ένα σχολείο και σου αντιδράνε ζητώντας ευρύτερο σχεδιασμό λεωφορειακών γραμμών τότε ρώτα τους τι θα πάθει ο ευρύτερος σχεδιασμός μ' αυτή τη στάση;\nΟταν λοιπόν μου λένε "Δεν θέλουμε μονάδα στο ΚΑΤ γιατί δεν βλέπουμε τον ευρύτερο σχεδιασμό" η απάντησή μου είναι φυσιολογική: "Ποιόν ευρύτερο σχεδιασμό θα ανέτρεπε μιά μονάδα στο ΚΑΤ" ;\nΛοιπόν δείτε. Στην πραγματικότητα ασχολήθηκα ως τώρα με τα εύκολα ζητήματα. Ασχολήθηκα δηλαδή με τα επιχειρήματα που πρόβαλλε ο Δήμος Αμαρουσίου για να δείξω τον προσχηματικό χαρακτήρα τους. Δεν είναι σοβαρά τα επιχειρήματά του.\nΑς δούμε το κρυμμένο - αλλά αληθινό - πρόβλημα, κι αυτό είναι η παραβατικότητα και το "περιθώριο" πέριξ των κέντρων. Ναί είναι υπαρκτό ζήτημα.\nΚαι ερωτώ: τίνος πρόβλημα είναι αυτό; ποιός θα το έλυνε;\nΗ αστυνομία θα μου πείτε. Εντάξει, ό,τι μπορεί θα κάνει - μεταξύ μας - λίγα πράγματα. Ποιός άλλος θα ώφειλε να κάνει;\nΟ Δήμος Αμαρουσίου (εντελώς συμπτωματικά) απασχολεί στήφη υπαλλήλων (κυριολεκτώ!!!), πλήθος από τους οποίους έχουν την ιδιότητα του δημοτικού αστυνομικού. Να μην πω τι ξύνουν όλη τη μέρα (δεν γνωριζόμαστε για να δείξω τόση οικειότητα).\nΟ Δήμος Αμαρουσίου επιβαρύνει με τεράστιο χρέος το ελληνικό δημόσιο (εσάς και εμένα) διατηρώντας όχι απλώς υπεράριθμους αλλά πολλαπλάσιους των αναγκαίων υπαλλήλους που δεν κάνουν απολύτως τίποτα.\nΟ Δήμος Αμαρουσίου (όπως και αυτός της Κηφισσιάς) βρίσκονται σε κατά τεκμήριο προνομιακές περιοχές.\nΟ Δήμος Αμαρουσίου έπαιξε επί το ευνοϊκότερο με τους συντελεστές δόμησης (όταν επρόκειτο να χτιστεί το Mall) προκειμένου να πετύχει την ανάπτυξη που επιθυμούσε. Το για ποιόν ήταν η ανάπτυξη ας μην το συζητήσουμε.\nΜου λέτε τώρα, ότι αυτός ο Δήμος, νομιμοποιείται στα μάτια της κοινωνίας, να εμποδίσει με συντελεστές δόμησης την ανέγερση της μονάδας; Νομιμοποιείται με τόσο στρατό αργομίσθων να κάθεται και να αναρωτιέται τι πρέπει να κάνει απέναντι στα τοπικά συμπτώματα μιάς ευγενούς και εν τέλει θεραπευτικής προσπάθειας που - κατά τεκμήριο - επιχειρεί να λύσει ριζικά το πρόβλημα;\nΜου λέτε ότι ο Δήμος αυτός, πρέπει να κάθεται και να κλαίγεται ότι "πρέπει πρώτα να δούμε τι θα γίνει με την αστυνόμευση του παρκακίου δίπλα στο ΚΑΤ" (και μακάρι να το έλεγε δηλαδή, άλλα αντ' άλλων λέει) αντί να εκπονήσει το σχέδιό του για την αποτελεσματική εποπτεία του πάρκου αυτού;\nΜόνο μη μου πειτε για πρόβλημα αρμοδιοτήτων κ. Πάγκαλε, έχω εμπειρία σκανδιναβικών χωρών στην οποία οι δημοτικοί αστυνομικοί δεν έχουν αρμοδιότητα ούτε να σου απευθύνουν το λόγο - κι ωστόσο η απόδοσή τους είναι υπέροχη σε προβλήματα "περιθωρίου". Μιλώ για περιοχές ολόκληρες που το Σαββατόβραδο μεταμορφώνονται (λόγω αλκοολισμού) και τα προβλήματα είναι πολύ μεγαλύτερα, με μεγάλους πληθυσμούς "παραβατών" και πολύ χυδαιότερη και επιθετικότερη συμπεριφορά από "το πρεζόνι". Και ξέρω την Σκανδιναβία αλλά ξέρω και το κέντρο της Αθήνας. Οι γονείς μου εξακολουθούν και ζούν στην πλατεία Βικτωρίας και σας διαβεβαιώ ότι αν κανείς παρατηρήσει ψύχραιμα θα διαπιστώσει ότι το πρόβλημα της είναι μικρότερο απ' αυτό των Σκανδιναβικών Σαββατόβραδων.\nΞέρετε κ. Πάγκαλε, πρέπει να προσέχει κανείς όταν παίζει με το επιχείρημα του "ευρύτερου σχεδιασμού" γιατί αυτός ο "ευρύτερος σχεδιασμός" μπορεί να αποδείξει πολύ εύκολα πόσο χεσμένη έχει τη φωλιά του ο διαμαρτυρόμενος.\nΟ "ευρύτερος" δεν είναι δυνατόν να μη μας περιλαμβάνει. Γι' αυτό είναι "ευρύτερος". Και "ευρύτερος" σημαίνει και "βαθύτερος".\nΕκτός εάν "ευρύτερο σχεδιασμό" εννοούμε τον σχεδιασμό εκείνο που αφορά όλους τους άλλους, τις άλλες περιοχές.\nΕάν εννοούμε δηλαδή, αυτή ακριβώς την άρρωστη νοοτροπία για την οποία δεν έχει ακόμα βρεί θεραπεία η "τοπική κοινωνία μας".\nΘα χαρώ πολύ να τα πούμε από κοντά. Είστε έξοχος συνομιλητής και χαίρομαι που είχα την τιμή να ανταλλάξω απόψεις μαζί σας.\nLabels: Ανοικτή επιστολή προς το Δήμο Αμαρουσίου\nO "Γίγαντας" Κώστας said...\nΚατανοώ πλήρως την αγανάκτηση σου αλλά και το αίσθημα περιφρόνησης στο οποίο σε οδηγεί η - απλή και μόνο - πληροφόρηση μιας τέτοιας θέσης. Ωστόσο, το θέμα παίρνει ακόμη σοβαρότερες διαστάσεις, ιδιαίτερα δε, όταν είναι προιόν δράσης ανθρώπων εκλεγμένων από εμάς, που υποτίθεται ότι εκφράζουν την συλλογική μας αίσθηση και συνείδηση και όχι απλά μιά μεμομονωμένη έκφραση σκέψης από κάποιον συμπολίτη και συνάνθρωπό μας.\n"..είμαστε ενάντια στην προχειρότητα..."!\nΑπ` την πρώτη κιόλας φράση του ψηφίσματος εκτίθενται όλοι αυτοί που το υπέγραψαν.\nΚάπου πήρ` εψές τ` αυτί μου την σοφή ρήση ενός ανατολίτη, ανθρώπου του πνεύματος. Ρήση που θα βρίσκει πάντοτε ένα κατάλληλο μέρος να "ξαποστάσει" είτε ένα (ενίοτε και περισσότερα του ενός) κεφάλι - συχνά με σκούφια - να "κάτσει" και να "δέσει".\nΑναφερόμενος, λοιπόν, ο σοφός ανατολίτης σε κάποιον συν"άνθρωπο" του, λέει με περισσή ευστοχία και καυστικό χιούμορ πως: "...παρατηρεί στα 40 χλμ μακριά μια μύγα να αφοδεύει και σκοντάφτει πάνω σε ελέφαντα έξω απ` το ίδιο του το σπίτι..."\nΠολύ θα ήθελα, τα συνθήματα των πανώ που θα αναρτηθούν από τους κατοίκους του Αμαρουσίου γύρω από το ΚΑΤ, να υπενθυμιζουν στον καθένα από εμάς ότι κυκλοφορούν ελέφαντες μπροστά στα σπίτια μας...\n...βάρδα μην αφοδεύσουν!


«Το νοσοκομείο της Αδριανούπολης στην Τουρκία διαθέτει σε λειτουργία τρία PET/CT σε ολοήμερη λειτουργία και μονάδα παραγωγής ραδιοφαρμάκου», αναφέρει η ΠΟΕΔΗΝ.\nΤα νοσοκομεία «Παπαγεωργίου» στη Θεσσαλονίκη, Θεαγένειο, “Ευαγγελισμός” και «Μεταξά» είναι τα τέσσερα που διαθέτουν το μηχάνημα αυτό αλλά όπως σχολιάζουν από την ΠΟΕΔΗΝ «εάν είναι δυνατόν να διαθέτουν PET CT μόνο τέσσερα νοσοκομεία της χώρας. Να χρειάζονται ολόκληρο ταξίδι να κάνουν την εξέταση. Οι λίστες αναμονής για την εξέταση ξεπερνούν τον ενάμιση μήνα. Όταν γίνεται η εξέταση, έχει ήδη εξελιχθεί ο καρκίνος». Και σχολιάζουν: «Είναι δυνατόν να μη διαθέτουν PET CT τα ογκολογικά νοσοκομεία “Άγιος Σάββας”, το Ογκολογικό Νοσοκομείο Κηφισιάς “Άγιοι Ανάργυροι”, και τα πανεπιστημιακά νοσοκομεία;».\nΜόνο μια εταιρία στο Λαύριο παράγει το ραδιοφάρμακο για τη συγκεκριμένη εξέταση. Αποκλειστικότητα. Μονοπώλιο. Δεν φρόντισε ο δημόσιος τομέας σε Αθήνα και Θεσσαλονίκη να επενδύσει σε αγορά Μονάδας Παραγωγής Κυκλότρου που στοιχίζει περίπου 2,5 εκατομμύρια ευρώ για να παράγουν το ραδιοφάρμακο. Να κρέμεται η τύχη των καρκινοπαθών από μια εταιρία, για μια επένδυση 2,5 εκατομμυρίων ευρώ», σχολιάζουν από την ΠΟΕΔΗΝ.


Ηθική - λάστιχο… :: left.gr\n10:52 | 12.07.2019\nΟποία αλλαγή. Με αφορμή το τραγικό γεγονός στη Χαλκιδική, όπου ένα μπουρίνι στοίχισε τη ζωή σε επτά άτομα ενώ έστειλε στο νοσοκομείο εκατοντάδες άτομα, οι ίδιοι κύκλοι που είχαν εργαλειοποιήσει την εθνική τραγωδία στο Μάτι, επιδεικνύουν από χθες εντελώς διαφορετική συμπεριφορά. Σεμνή και ταπεινή. Με επικλήσεις των συνεπειών της κλιματικής αλλαγής, με αναφορές σε φαινόμενα που δεν παρατηρούνται μόνο στην Ελλάδα αλλά σε όλη την υφήλιο, από την Αμερική ως την Ιαπωνία, με παρατηρήσεις τύπου «ο τροπικός τυφώνας που έπληξε την Χαλκιδική» και πολλά άλλα, παρεμφερή. Είναι φανερό ότι πλέον, αφού ο ΣΥΡΙΖΑ δεν είναι πλέον στην κυβέρνηση, η… «κασέτα» έχει αλλάξει. Έχει γίνει πιο… επιστημονική και πιο… ορθή.\nΗ στάση αυτή αποτελεί άλλη μία απόδειξη ότι πέρσι, τέτοια εποχή, οι ίδιοι αυτοί κύκλοι, χωρίς αιδώ για τα θύματα, χρησιμοποίησαν μια εθνική τραγωδία, όχι για να μην επαναληφθεί ξανά, όχι για να εντοπιστούν τα αίτια, αλλά ως αιχμή του αντιπολιτευτικού δόρατος. «Αυτές οι στιγμές δεν είναι για πολιτική εκμετάλλευση. Τουλάχιστον εγώ δεν θα το κάνω ποτέ», τόνισε με νόημα ο Αλέξης Τσίπρας στην ανακοίνωσή του, όπως έκανε με ανάρτησή της και η Περιφερειάρχης Αττικής, Ρένα Δούρου. «Άλλωστε, η Χαλκιδική, ως γνωστόν, δεν βρίσκεται στην Αττική, οπότε, ευτυχώς, αυτή τη φορά δεν θα ρίξουν στον περιφερειάρχη το ανάθεμα των ευθυνών για τις χαμένες ζωές», παρατήρησε ο ΣΥΡΙΖΑ στην ανακοίνωσή του.\nΜπορεί πάντως να επιλέγουν πλέον τη γραμμή της κοινής λογικής, οι συγκεκριμένοι κύκλοι θεωρούν ότι πια έχουν επιτελέσει το έργο τους και πλέον έχουν περάσει σε νέα φάση. Έχουν αφήσει πίσω τους το υποκριτικό ενδιαφέρον για τη δημιουργία συγκινησιακά φορτισμένων εντυπώσεων. Οι τίτλοι τέλους έπεσαν το βράδυ της Κυριακής. Πλέον, «η κλιματική αλλαγή είναι εδώ», μαζί με τις καταστροφικές της συνέπειες. Κάλλιο αργά παρά ποτέ, θα μπορούσε να πει κανείς. Ορθό. Δεν παύει όμως να αναρωτιέται κανείς για τη δεοντολογία και τις αρχές της, για τις πολιτικές σκοπιμότητες και τα όριά τους, για την ηθική – λάστιχο και τις ποικίλες εφαρμογές της – ακόμη και σε πασιφανείς τραγωδίες. Θλίψη απέραντη για τους νεκρούς και όχι μόνον…


Το Ελληνικό Κέντρο Κινηματογράφου στο Κλερμόν Φεράν, με νέο κατάλογο ταινιών μικρού μήκους - Monopoli.gr\nΤο Ελληνικό Κέντρο Κινηματογράφου στο Κλερμόν Φεράν, με νέο κατάλογο ταινιών μικρού μήκους\nΟι δεσμοί ανάμεσα στο Ελληνικό Κέντρο Κινηματογράφου και το φεστιβάλ του Κλερμόν Φεράν είναι στενοί εδώ και χρόνια, καθώς το ΕΚΚ αντιλήφθηκε έγκαιρα τον ρόλο του φεστιβάλ στην ανάδειξη και ισχυροποίηση της θέσης της ελληνικής ταινίας μικρού μήκους στον παγκόσμιο κινηματογραφικό χάρτη.\nΤο ΕΚΚ έχει έντονη ψηφιακή παρουσία στη φετινή διοργάνωση με το ψηφιακό του περίπτερο, στο οποίο αναπτύσσονται διεθνείς δράσεις που προωθούν την ελληνική παραγωγή και εγγυώνται το μέλλον της. Σε αυτή την κατεύθυνση είναι και ο νέος κατάλογός του με τις ταινίες μικρού μήκους στις οποίες το ΕΚΚ είναι συμπαραγωγός ή υποστηρίζει οικονομικά την προώθησή τους. Η έκδοση του καταλόγου, στα αγγλικά ειδικά για το Κλερμόν Φεράν, περιλαμβάνει συνολικά 32 ταινίες (μυθοπλασίας, ντοκιμαντέρ και animation). Είκοσι από αυτές ολοκληρώθηκαν στη διάρκεια του δεύτερου εξαμήνου του 2020 και στις αρχές του 2021. Δώδεκα βρίσκονται σε εξέλιξη. Ο γραφιστικός σχεδιασμός του καταλόγου έγινε από την 2fg.\nΔΙΑΒΑΣΤΕ ΑΚΟΜΑΔιαγωνισμός σεναρίου αστυνομικής σειράς από το πρόγραμμα DETECt12.09.2018\nΗ παρουσία της ελληνικής ταινίας μικρού μήκους είναι αισθητή και φέτος στο σημαντικό αυτό φεστιβάλ, με προεξέχουσα αυτή της «Απόδρασης από τον εύθραυστο πλανήτη» του Θανάση Τσιμπίνη –παραγωγή της Marni Films με συμπαραγωγό το ΕΚΚ- που συμμετέχει στο διεθνές πρόγραμμα του φεστιβάλ. Στο τμήμα της Αγοράς συμμετέχουν φέτος 87 ελληνικές ταινίες μικρού μήκους. Οι διαδικτυακές προβολές και δράσεις ξεκίνησαν, ως γνωστόν, στις 29 Ιανουαρίου και θα διαρκέσουν έως τις 6 Φεβρουαρίου.\nTAGS: Ελληνικό Κέντρο ΚινηματογράφουΚλερμόν Φεράννέανέος κατάλογος ταινιώνταινίεςταινίες μικρού μήκους


Ο Νίκος Εγγονόπουλος και ο Υπερρεαλισμός στην Ελλάδα | OffLine Post\nΑρχικήΠολιτισμόςΤέχνη+Ο Νίκος Εγγονόπουλος και ο Υπερρεαλισμός στην Ελλάδα\nΟ Νίκος Εγγονόπουλος και ο Υπερρεαλισμός στην Ελλάδα\nΝ. Εγγονόπουλος, αυτοπροσωπογραφία, 7 Νοεμβρίου 1933 / Πηγή εικόνας: https://www.elculture.gr/\nΓεννημένος στην Αθήνα του 1907, ο Νίκος Εγγονόπουλος (1907-1985) υπήρξε καθηγητής, ποιητής, ζωγράφος και σκηνογράφος. Αναμφίβολα αποτέλεσε μια από τις εξέχουσες προσωπικότητες της γενιάς του 1930, ενώ, μέχρι και σήμερα, αποτελεί έναν από τους κύριους εκφραστές του υπερρεαλισμού στην Ελλάδα. Εστιάζοντας στο έργο του ως ζωγράφος, βλέπουμε πώς συνδυάζει στοιχεία και εικόνες της ελληνικής παράδοσης, από τη μυθολογία και το Βυζάντιο έως και τα νεότερα χρόνια της σύγχρονης εποχής, με έναν τρόπο αντισυμβατικό, άλλοτε ακόμα καυστικό και χιουμοριστικό. Στους πίνακές του έντονη είναι η παρουσία του ερωτικού στοιχείου, που αποτυπώνεται από γυμνές ανδρικές και γυναικείες φιγούρες στο προσκήνιο. Χάρη, λοιπόν, τόσο στο ζωγραφικό όσο και στο ποιητικό του έργο, ο καλλιτέχνης συγκαταλέγεται στις μεγαλύτερες πνευματικές μορφές της μεταπολεμικής περιόδου στη χώρα μας.\nΝίκος Εγγονόπουλος, «Ο ποιητής και η μούσα», 1938, ελαιογραφία σε μουσαμά, 120 x 100 εκ., Εθνική Πινακοθήκη, Αθήνα / Πηγή εικόνας: https://www.nationalgallery.gr/el/\nΤο συγκεκριμένο έργο, «Ο ποιητής και η μούσα», είναι χαρακτηριστικό παράδειγμα της τεχνοτροπίας του καλλιτέχνη. Η μούσα παρουσιάζεται με ποδήρη, πτυχωτό χιτώνα και έναν πάπυρο τυλιγμένο σε ειλητάριο να έχει λάβει τη θέση της κεφαλής. Προφανώς, ως σύμβολο των γνώσεων και της έμπνευσης, που ξεχειλίζουν από τις μούσες. Με το δεξί χέρι κρατά βιολί, το οποίο φαίνεται να παραδίδει στον ποιητή. Εκείνος στέκει καθήμενος απέναντί της, με σώμα και κεφάλι κούκλας (φιγούρα γνωστή και ως ανδρείκελο) και παραλαμβάνει το θείο δώρο. Ίσως υπονοείται πως το δώρο της ποίησης θα τον μετατρέψει από άψυχη κούκλα σε άνθρωπο, θα του δώσει μορφή. Ίσως η μούσα τού δίνει την έμπνευση, που θα πνεύσει ζωή μέσα του.\nΣτο βάθος κάτω δεξιά στον πίνακα, διακρίνεται ένα ζευγάρι στην παραλία. Ένας άντρας με μαγιό της εποχής συνομιλεί με μια γυναίκα με παριζιάνικη ενδυμασία. Τα περισσότερα σύμβολα στον πίνακα είναι ευδιάκριτα και αναγνωρίσιμα. Για παράδειγμα, το ταυ και το τρίγωνο στον τοίχο πάνω από τον καθιστό ποιητή βρίσκονται εκεί, συμβολίζοντας τη λογική και τη γεωμετρία της ποίησης. Η αίσθηση του παράδοξου, του ανεξήγητου και του μη λογικού είναι κύριο χαρακτηριστικό του συνολικού έργου του Εγγονόπουλου. Η απουσία ορθολογισμού οδηγεί σε ερωτήματα. Από τα ψάρια και τα γεωμετρικά σχήματα στο πάτωμα, το εσωτερικό του κύβου, που φαίνεται σαν ένα δωμάτιο, την απουσία χεριών στον ποιητή, μέχρι και στο αν το τοπίο του νεοκλασικού σπιτιού στον τοίχο είναι παράθυρο ή πίνακας, τα ερωτήματα είναι πολλά. Έτσι ακριβώς καταφέρνει ο καλλιτέχνης και κερδίζει το ενδιαφέρον του παρατηρητή.\nΟ Εγγονόπουλος, λοιπόν, υιοθετεί μια ανθρωποκεντρική προσέγγιση στη ζωγραφική του και με τη χρήση έντονων και ζωντανών χρωμάτων καθορίζει το δικό του ξεχωριστό και φωτεινό ύφος. Για να αποδώσει τον όγκο στα σχήματά του σε αυτό το πολύ θεατρικό σκηνικό, ο καλλιτέχνης χρησιμοποιεί τεχνικές σκίασης που χρησιμοποιούνται στη βυζαντινή τέχνη και την αγιογραφία. Γενικότερα, ο πίνακας αποτελεί κατεξοχήν παράδειγμα σουρεαλιστικής έκφρασης.\nΝίκος Εγγονόπουλος, «Ο Ερμής εν αναμονή», 1939, ελαιογραφία σε μουσαμά, 121 x 100 εκ., Συλλογή οικογένειας Εγγονόπουλου, Αθήνα / Πηγή εικόνας: http://www.engonopoulos.gr/_homeEL/\nΣε ανάλογο μήκος κύματος βρίσκεται και το έργο «Ο Ερμής εν αναμονή». Ένας πίνακας που συνδυάζει την αγωνία και την παρωδία με μυθολογικές μορφές. Κεντρική φιγούρα αποτελεί ο Ερμής, που κάθεται και αγναντεύει από το παράθυρο, ενώ δύο ανθρωπόμορφες γυναίκες τού απευθύνουν τον λόγο. Ο άνδρας, όμως, έχει βγάλει το σπαθί του από το θηκάρι, δείχνοντας πως έχει αφοπλιστεί και φαίνεται να κάθεται σκεπτικός και ανήσυχος. Ο πολυτεχνίτης θεός που είχε αναλάβει να εποπτεύει προστατευτικά τις πιο αντιφατικές καταστάσεις, σύμφωνα με την ελληνική μυθολογία, ταυτίζεται στη συνείδηση του καλλιτέχνη με το ελληνικό πνεύμα και τρόπο ζωής, αλλά ακόμα και με τον ίδιο. Ο Εγγονόπουλος είχε δεχτεί πολύ σκληρή κριτική για τα έργα του, που έφτανε τα όρια της κακοήθειας. Από τη μία πλευρά, ο μικροαστός δεξιός συντηρητισμός, από την άλλη, ο αριστερός λαϊκισμός, βιάστηκαν να κατακρίνουν κάθε στοιχείο μοντερνισμού στο έργο του καλλιτέχνη. Ίσως αυτή η αντιπαράθεση παίρνει τη μορφή των δύο γυναικών. Η μία ντυμένη σε λιτή, λευκή ελληνική ενδυμασία και για κεφάλι της μια γλάστρα, που ανθίζει, ενώ η γυναίκα στα δεξιά, πιο κομψή και προκλητική, με κεφάλι της ένα πιόνι από σκάκι. Η απόλυτη αντιπαράθεση του δυτικοευρωπαϊκού ορθολογισμού, που φέρνει το κύμα της αλλαγής και του εκμοντερνισμού, με το αρχαιοελληνικό συντηρητικό πνεύμα, που πασχίζει να μείνει πιστό στις παραδόσεις του και να κρατήσει αναλλοίωτη την ταυτότητά του. Ο καλλιτέχνης καταφέρνει να κάνει ένα πολιτικό σχόλιο, που αφορούσε τόσο την κατάσταση εντός συνόρων της χώρας, όσο και την στάση της απέναντι σε άλλες ευρωπαϊκές τάσεις. Ο συγκρητισμός του πίνακα είναι ανάλογος με τον πολιτισμό ενός έθνους, που αναζητεί την ταυτότητά του.\nΟ Νίκος Εγγονόπουλος δεν ήταν ο μόνος στην εποχή του που ασχολήθηκε με τη μυθολογία στη θεματολογία του. Ωστόσο, της έδωσε μια άλλη πνοή μέσα από τα προσωπικά του κίνητρα. Η οπτική γωνία, από την οποία φιλοτεχνεί τα έργα του, δίνει ένα πιο επιβλητικό ύφος στους ήρωές του, εκφράζοντας έτσι την υπερηφάνειά του ως φορέας της κληρονομιάς αυτής. Μυθικοί ήρωες και λογοτεχνικά πρόσωπα, γυναικείες φιγούρες, αλλά και υπαρκτοί χαρακτήρες, που ο καλλιτέχνης θαύμαζε, αποτελούν, κατά κύριο λόγο, επίκεντρο των συνθέσεών του, επικυρώνοντας την κοσμοπολίτικη και καλλιεργημένη φύση του. Ακόμα, μέσα στο γεμάτο συμβολισμούς πάντοτε έργο του, συνδυάζει την ποιητική και αινιγματική του ικανότητα, για να περάσει κοινωνικά μνήματα και ανησυχίες του στον θεατή. Παρά το αμφιλεγόμενο από το κοινό ύφος του υπερρεαλιστή καλλιτέχνη μας, δεν μπορεί κανείς να αρνηθεί, πως κάθε έργο του αποπνέει μόνο σεβασμό και θαυμασμό προς τον άνθρωπο και τη φύση του. Δεν είναι τυχαίο, εξάλλου, που το 2007 ανακηρύχθηκε από τον καλλιτεχνικό κόσμο της χώρας μας ως «Έτος του Νίκου Εγγονόπουλου».\nΝίκος Εγγονόπουλος: «Μυθολογία», εκδ. Ύψιλον, 2006\nΔώρα Κομίνη-Διαλέτη: «Λεξικό Ελλήνων Καλλιτεχνών», εκδ. Μελισσα, 2010\nΕθνική Πινακοθήκη, διαθέσιμο εδώ\nΊδρυμα Βασίλη και Ελίζας Γουλανδρή, διαθέσιμο εδώ\n"Ο Ερμής εν αναμονή"\n"Ο ποιητής και η μούσα"\nΈτος Νίκου Εγγονόπουλου\nΟ κουρασμένος Ηρακλής και η μορφή του ως αγαλματικό ίνδαλμα στον εντέκατο άθλο του\nΙσιδώρα Ανδρέου - 20 Ιουνίου, 2022


Η εταιρεία μας | AbbVie\nΆνθρωποι. Πάθος. Δυνατότητες. ®\nΣτην AbbVie συνδυάζουμε την προηγμένη επιστήμη, την τεχνογνωσία και\nτο πάθος για να επιλύουμε σοβαρά προβλήματα υγείας και να συμβάλλουμε θετικά στη ζωή των ανθρώπων. Ανακαλύψτε με ποιους τρόπους βελτιώνουμε τη φροντίδα υγείας σε παγκόσμιο επίπεδο.\nΟι εργαζόμενοί μας είναι επιστήμονες, ερευνητές, υπεύθυνοι επικοινωνίας, ειδικοί σε θέματα παραγωγής και ειδήμονες σε θέματα ρυθμιστικών αρχών, οι οποίοι δραστηριοποιούνται σε\nδιαφορετικά σημεία ανά την υφήλιο. Εργαζόμαστε αδιάλειπτα για να δημιουργούμε λύσεις που δεν περιορίζονται στη θεραπευτική αντιμετώπιση των παθήσεων, αλλά στοχεύουν να συμβάλλουν θετικά στη ζωή των ασθενών, την κοινωνία και, βεβαίως, στην επιστήμη.\nΜια βιοφαρμακευτική εταιρεία με επίκεντρο την έρευνα\nΕίμαστε μία εταιρεία που αναλαμβάνει να αντιμετωπίσει τις πλέον δύσκολες προκλήσεις σε θέματα υγείας. Όμως, δραστηριοποιούμαστε πέρα από τη θεραπευτική αντιμετώπιση των παθήσεων. Ικανοποιούμε τις ανάγκες της υγείας των ανθρώπων και της κοινωνίας σε ολόκληρο τον κόσμο.\nΑνακαλύπτουμε καλύτερες λύσεις στις δυσκολότερες προκλήσεις\nΗ έρευνα και η καινοτομία αποτελούν τον ακρογωνιαίο λίθο της εταιρείας μας. Εστιάζουμε στην ανακάλυψη, την ανάπτυξη και τη διάθεση φαρμάκων σε θεραπευτικούς τομείς όπου διαθέτουμε αποδεδειγμένη τεχνογνωσία και μπορούμε να συμβάλλουμε θετικά. Οι τομείς αυτοί περιλαμβάνουν την Ανοσολογία, την Ογκολογία, τη Νευροεπιστήμη, την Οφθαλμολογία και την Αισθητική Ιατρική.\nΣυνεργαζόμαστε για να αλλάξουμε τη ζωή των ανθρώπων\nΟι συνεργάτες μας μοιράζονται την προσήλωσή μας για την επίλυση των σημαντικότερων αναγκών υγείας, παγκοσμίως. Γι’ αυτό και συμπράττουμε με άλλες φαρμακευτικές εταιρείες, πανεπιστήμια, επιστήμονες υγείας, κυβερνήσεις και συλλόγους ασθενών. Χάρη στις συνεργασίες μας, συνδυάζουμε τις καλύτερες προσπάθειες, ιδέες και πόρους με απώτερο στόχο να ανακαλύπτουμε τις βέλτιστες λύσεις προς όφελος των ασθενών.\nΠαραμένουμε πιστοί στην αποστολή μας\nΕστιάζουμε στη βιώσιμη ανάπτυξη και στην αντιμετώπιση των πλέον κρίσιμων προκλήσεων υγείας παγκοσμίως. Για να εκπληρώσουμε την αποστολή μας, αναπτύσσουμε σε σταθερή ροή καινοτόμα φάρμακα.\nασθενείς ανά τον κόσμο λαμβάνουν τις θεραπείες της AbbVie κάθε χρόνο\nχώρες όπου οι θεραπείες μας βοηθούν τους ασθενείς\nμονάδες πρωτογενούς έρευνας και παραγωγής ανά την υφήλιο\nΠοια είναι η AbbVie\nΑνακαλύψτε με ποιους τρόπους η AbbVie προωθεί την επιστήμη σε ολόκληρο τον κόσμο.\nAbbVie: Αποφασισμένη να αλλάξει τη ζωή των ανθρώπων\nPlay AbbVie: Αποφασισμένη να αλλάξει τη ζωή των ανθρώπων\nΑνατρέξτε στις σημαντικότερες στιγμές της AbbVie, οι οποίες επηρέασαν θετικά την κοινωνία και τους ασθενείς σε ολόκληρο τον κόσμο.\nΒραβεύσεις για το έργο και τις δράσεις μας\nΑπό τις πρακτικές απασχόλησης μέχρι την περιβαλλοντική ευαισθησία, αισθανόμαστε υπερήφανοι με την αναγνώριση που εισπράττουμε για την αφοσίωσή μας στις κοινωνίες σε ολόκληρο τον κόσμο.\nεπενδύθηκαν στην έρευνα και ανάπτυξη το 2019*\nχώρες όπου δραστηριοποιούνται οι εργαζόμενοί μας\nεπιστήμονες εργάζονται σήμερα στην AbbVie


Ελένη Χατζίδου: Έμεινα έγκυος, ενώ ήμασταν δύο μήνες μαζί με τον Ετεοκλή - Enimerotiko.gr\nby Κατερίνα 22/09/2021 18:28 395\nΛίγες μέρες μετά τον γάμο της με τον Ετεοκλή Παύλου, η ερμηνεύτρια Ελένη Χατζίδου παραχώρησε συνέντευξη στην Ελεονώρα Μελέτη, όπου και μίλησε για την κόρη της αλλά και για την σχέση της με τον Ετεοκλή Παύλου.\nΗ τραγουδίστρια αποκάλυψε πως λόγω κορωνοϊού είχαν αναβάλει δύο φορές τον γάμο τους, ενώ δεν δίστασε να περιγράψει τα συναισθήματά της, όταν αντίκρυσε τον σύντροφό της στην εκκλησία αγκαλιά με την κόρη τους. «Το ευχαριστηθήκαμε πάρα πολύ. Ήταν εκεί όλοι οι αγαπημένοι μας, ήταν πολύ ωραία» δήλωσε η ίδια.\nΕρωτηθείσα, η ίδια για τα όσα προβάλλει στα social media για την προσωπική της ζωή απήντησε πως: «Θέλω να δείχνω την αισιόδοξη πλευρά των πραγμάτων και αυτό θέλω και εγώ να βλέπω στα social των υπολοίπων. Εγώ το βλέπω φυσιολογικό, αν και υπάρχουν άνθρωποι που το βλέπουν υπερέκθεση» λέγοντας πως δέχεται καλοπροαίρετα σχόλια για τη μικρή Μελίτα.\nΗ εγκυμοσύνη και ο πολιτικός γάμος\n«Είμαι πολύ τυχερή που έχω τους γονείς μου και ο μπαμπάς μου με παρέδωσε στον γαμπρό. Εμείς θέλαμε να ευλογηθεί η σχέση μας. Έμεινα πολύ γρήγορα έγκυος. Στους δύο μήνες που ήμασταν μαζί. Για αυτό κάναμε πολιτικό πρώτα» εξομολογήθηκε η ίδια στην κάμερα της εκπομπής.\n«Δεν με τρόμαξε καθόλου που έγιναν όλα τόσα γρήγορα. Ήταν γραφτό να γίνει. Δεν είχα κάτι να σκεφτώ. Μόνο την πρώτη στιγμή που συζητήσαμε και μου είχε πει την ηλικία του. Ειδικά στην περίπτωση του Ετεοκλή που είναι μόνο 30, δεν έχει καμία σημασία η ηλικία. Προσπαθεί πάρα πολύ σαν νέος μπαμπάς» ανέφερε η Ελένη Χατζίδου για τον σύντροφό της ενώ συμπλήρωσε «μου βγάζει πολύ μεγάλη ασφάλεια και ότι είναι εκεί για την οικογένειά του».\nΣυγκλονίζει ο Ετεοκλής Παύλου για τον ακρωτηριασμό του: «Η κόρη μου ήδη με ρωτάει για το πρόσθετο μέλος»\n05/10/2021 17:18 257\n19/09/2021 14:03 504\n05/09/2021 11:03 05/09/2021 11:05 743\n04/09/2021 20:18 763


Όλοι κάνουν… Zoom! – Serrestora.gr – Τα νέα απο τις Σέρρες … τώρα!\nAπό παιδάκια μέχρι πρωθυπουργούς…\nαπό Press Room 2 Απριλίου 2020, 09:00 1.3k Views\nΚαθώς, η μισή περίπου ανθρωπότητα έχει κλειστεί στα σπίτια της για να κρυφτεί από τον νέο κορωνοϊό που προκαλεί την πανδημική νόσο Covid-19, μια εφαρμογή έχει σε όλο τον κόσμο -και στην Ελλάδα- δει τη χρήση της να εκτινάσσεται στα ύψη: το Zoom.\nΠλέον, όχι μόνο οι μεγάλοι, οι οποίοι αναγκαστικά κάνουν πια τηλεργασία, στρέφονται μαζικά στο Zoom για να κάνουν βιντεοδιασκέψεις με τους συναδέλφους τους, αλλά και οι μικροί μαθητές που παρακολουθούν προγράμματα τηλεκπαίδευσης και online τάξεις. Αν και το ίδιο το Zoom δεν αποκαλύπτει στατιστικά στοιχεία, οι ενεργοί χρήστες του φέτος τον Μάρτιο εκτιμάται ότι ήταν κατά 151% περισσότεροι σε σχέση με τον αντίστοιχο περσινό μήνα, σύμφωνα με την Apptopia.\nΠροηγούμενο άρθρο Το “ευχαριστώ” της ΔΕΥΑΣ και της Σερραϊκής κοινωνίας στους ήρωες της πρώτης γραμμής\nΕπόμενο άρθρο Εθελοντική αιμοδοσία διοργανώνει ο Δήμος Σερρών\nαπό Press Room 14 Μαρτίου 2020, 23:45\nΕθελοντική αιμοδοσία διοργανώνει ο Δήμος Σερρών


Τυχερός νικητής σε κουλοχέρηδες Book of Cats\nSlots / Ειδήσεις / Ο τυχερός παίκτης κερδίζει 550.000 $ στους κουλοχέρηδες Book of Cats\nΗ συγκέντρωση 550.000 $ από μια σειρά στοιχημάτων και ένας τίτλος κουλοχέρηδων είναι κάτι που ξάφνιασε τους περισσότερους παίκτες. Πώς είναι κάποιος τυχερός; Είναι καταγεγραμμένο ότι ο θαρραλέος high roller τα κατάφερε βάζοντας πολλά στοιχήματα που κυμαίνονταν από $350 έως $1.000 ενώ έχανε και κέρδιζε στη διαδικασία. Το καλύτερο μέρος αυτής της προσπάθειας είναι ότι κατάφερε να πάρει περισσότερους νικηφόρους συνδυασμούς από αυτούς που έχασε.\nΓια αρχή, μπόρεσε να ξεπεράσει τα 200.000 $ δύο φορές. Ωστόσο, εξακολουθούσε να είναι αρκετά παθιασμένος, χωρίς να γνωρίζει ότι τα τεράστια $150.000 ήταν καθ' οδόν, τα οποία ανέβασαν τα κέρδη του στα απίστευτα $550.000. Τα εύσημα στον κύριο που έδειξε μεγάλη ανθεκτικότητα πριν τον ανταμείψουν τελικά τα βίντεο κουλοχέρηδες του Book of Cats για την «καλή του δουλειά».\nΌταν κάποιος κερδίζει τρία στοιχήματα τέτοιου μεγέθους σε ένα παιχνίδι κουλοχέρηδων, είναι προφανές ότι πολλοί άλλοι θα ήθελαν να σκάψουν βαθύτερα για να αποκτήσουν μια πιο αληθινή εικόνα του τι συνέβη.\nΈνας ξεχωριστός λόγος για τον οποίο αυτός ο τυχερός high roller συμβιβάστηκε με τους κουλοχέρηδες βίντεο Book of Cats ήταν ότι προσφέρει πληρωμές έως και 10.000 φορές το ποντάρισμα, το οποίο είναι πολύ πέρα από το μέσο όρο που παρέχουν οι περισσότεροι τίτλοι διαδικτυακών κουλοχέρηδων. Αυτό σημαίνει ότι αν ένας παίκτης ποντάρει $1000, έχει πιθανότητες να κερδίσει $10.000.000, κάτι που εξηγεί γιατί ο τυχερός παίκτης παρέμεινε ατρόμητος και αφοσιωμένος.\nΤο Book of Cats έχει μέση έως υψηλή διακύμανση. Τεχνικά, αυτό σημαίνει ότι οι παίκτες μπορούν να περιμένουν μεγάλες νίκες, ειδικά αν είναι υπομονετικοί με το παιχνίδι. Επιπλέον, ο κουλοχέρης έχει 6 τροχούς, δέκα γραμμές πληρωμής και αξία επιστροφής στον παίκτη (RTP) 94%. Όσον αφορά τα κίνητρα που προσφέρονται στους παίκτες, το Book of Cats παρέχει μια ποικιλία από δωρεάν περιστροφές, σύμβολα επέκτασης, μια δυνατότητα Winline Expand, μια δυνατότητα αγοράς και μια λειτουργία τζόγου. Αξίζει να σημειωθεί ότι μερικά από τα καλύτερα κέρδη προκύπτουν κατά τους γύρους μπόνους, αλλά οι παίκτες πρέπει να κάνουν υπομονή για να πραγματοποιηθούν.\nΕκτός από πράγματα που έχουν να κάνουν με τα κέρδη, αυτό το βίντεο είναι αισθητικά ελκυστικό, με ένα αρχαίο θέμα ζώων με καλοφτιαγμένα γραφικά.\nΟι κουλοχέρηδες βίντεο Book of Cats δημιουργούνται από την BGaming, μια διάσημη μάρκα SoftSwiss που έχει κερδίσει μια ισχυρή φήμη παγκοσμίως για το σχεδιασμό βραβευμένων λύσεων και προϊόντων καζίνο τυχερών παιχνιδιών.\nΤο BGaming είναι ένας «νέος παίκτης» στη σκηνή του διαδικτυακού καζίνο, κάνοντας το ντεμπούτο του το 2018. Από την έναρξή του, μπόρεσαν να προσθέσουν 70+ τίτλους στη βιβλιοθήκη τους. Ενώ το Book of Cats ξεχωρίζει, οι τίτλοι τους περιλαμβάνουν κλασικά επιτραπέζια παιχνίδια, πόκερ και φυσικά βίντεο κουλοχέρηδες. Ένας άλλος τομέας όπου ο προγραμματιστής έχει κάνει τεράστια βήματα είναι το καινοτόμο τμήμα του.


Μόνιμα στην Ξάνθη κλιμάκιο του ΕΟΔΥ | MyEnet\nΜόνιμα στην Ξάνθη κλιμάκιο του ΕΟΔΥ\nΤο πρώτο drive through testing που θα λειτουργήσει πιλοτικά στην Ξάνθη, στο πλαίσιο του σχεδιασμού κατά της εξάπλωσης του κορωνοϊού, επισκέφτηκε σήμερα, Τρίτη το μεσημέρι ο πρόεδρος του ΕΟΔΥ Παναγιώτης Αρκουμανέας. Το drive through testing που αρχικά θα λειτουργεί για κάποιες ώρες ημερησίως στο 3ο χλμ. Ξάνθης – Καβάλας αναμένεται να επεκταθεί και στην υπόλοιπη Ελλάδα επιτρέποντας τους πολίτες να δίνουν δείγμα άμεσα, χωρίς να εξέλθουν από το όχημά τους.\nΌπως τονίστηκε με τη μέθοδο αυτή, δεν θα υπάρχει καθυστέρηση και αναμονή για τους πολίτες που θα εξυπηρετούνται μέσα στα αυτοκίνητά τους, σε χρόνο που δεν θα υπερβαίνει τα δύο λεπτά.\nΤην ίδια ώρα, σύμφωνα με την τελευταία ενημέρωση του ΕΟΔΥ ανακοινώθηκαν εννέα νέα κρούσματα κορωνοϊού στον νομό Ξάνθης. Το ένα από αυτά αφορά μέλος του διοικητικού προσωπικού του Δημοκρίτειου Πανεπιστημίου Θράκης στην πόλη της Ξάνθης.


Πέντε άνθρωποι που θα ήθελαν εξατομικευμένη γραφική ύλη – Προσκλητήρια Βάπτισης\nΦτιάξτε μόνοι σας τα προσκλητήρια β'απτισης\nΜόνο με ένθεση\nΚοπτικά – scraps\nΑρχική Σελίδα » Προσκλητήριο με ένθεση » Άρθρα » Χρηστικά άρθρα » Πέντε άνθρωποι που θα ήθελαν εξατομικευμένη γραφική ύλη\nΠέντε άνθρωποι που θα ήθελαν εξατομικευμένη γραφική ύλη\nΑπό adminios|δημοσιευμένο 29 Φεβρουαρίου 2016\nΜερικές φορές, το να βρεις το σωστό δώρο μπορεί να είναι μια κουραστική αγγαρεία, ειδικά όταν πρέπει να ψωνίσεις για κάποιον που φαίνεται να έχει τα πάντα. Έτσι συχνά παραβλέπεται ένα δώρο που πολλοί θα το εκτιμήσουν και δεν είναι άλλο από την εξατομικευμένη γραφική ύλη. Ως δώρο, η εξατομικευμένη γραφική ύλη έχει εκείνη την ξεχωριστή προσωπική επαφή που άλλα δώρα δεν μπορούν να προσφέρουν. Είναι ένα σύγχρονο και καινοτόμο δώρο που προσδίδει έναν αέρα κύρους στον παραλήπτη, και μπορεί να προσφέρεται ξανά και ξανά. Ακολουθούν τα πέντε κυρίως άτομα που σίγουρα θα ήθελαν να λάβουν εξατομικευμένα χαρτικά ως δώρο.\n1. Η μητέρα\nΟι μαμάδες (και οι γιαγιάδες) αγαπούν να βλέπουν την εκτίμησή σας, ειδικά αφού εργάστηκαν τόσο σκληρά για την ανατροφή σας! Μπορείτε να δώσετε στη μαμά σας εξατομικευμένη γραφική ύλη που να περιέχει μερικά από τα μεγαλύτερα επιτεύγματα της. Θα μπορούσε να είναι χιουμοριστικά, συναισθηματικά ή οποιδήποτε συνδυασμό. Με την εξατομικευμένη γραφική ύλη της, η μαμά θα είναι περήφανη να στείλει επιστολές σε φίλους, μέλη της οικογένειάς αλλά και σε φίλους.\n2. Το αφεντικό\nΟι ιδιοκτήτες μικρών επιχειρήσεων, προϊστάμενοι και διευθυντές έχουν θέσεις γοήτρου που απαιτούν εξατομικευμένη χαρτικά, όμως πολλοί δεν κάνουν ποτέ την ελάχιστη επένδυση για να εκτυπώσουν τα δικά τους. Μπορείτε να εκτυπώσετε εξατομικευμένες χαρτικά για το αφεντικό σας για να δείξετε την εκτίμησή σας για την επαγγελματική σας σχέση. Καθώς η εξατομικευμένη γραφική ύλη είναι ένα σύμβολο δύναμης, αξιοπιστίας και επιτυχίας, θα το χρησιμοποιήσουν αναμφίβολα σε πολλές επαγγελματικές επικοινωνίες.\nΤα παιδιά λατρεύουν εξατομικευμένες πράγματα, και σχεδόν όλα γράφουν σημειώσεις και επιστολές προς τους γονείς, τους παππούδες και τους φίλους τους. Δώστε τους περισσότερα κίνητρα για να διαβάσουν και να γράψουν -και θα διασκεδάζουν αφάνταστα κάνοντάς το- με την δική τους εξατομικευμένη γραφική ύλη. Σίγουρα θα αισθάνονται ξεχωριστά και θα είμαστε περήφανοι για τις δεξιότητες που αναπτύσουν, πάντα διασκεδάζοντας. Κάντε το σχέδιό σας να ταιριάζει με την ηλικία του παιδιού και το φύλο του.\n4. Οι εκπαιδευτικοί\nΟι εκπαιδευτικοί λαμβάνουν σημειώσεις κάθε μέρα. Είτε πρόκειται για μια υπενθύμιση για μια επερχόμενη συνάντηση με κάποιο γονέα ή συνάδελφο εκπαιδευτικό ή… για να πάρει γάλα γυρίζοντας στο σπίτι, οι εκπαιδευτικοί πολύ συχνά καταφεύγουν στα σημειωματάρια τους για μια γρήγορη σημείωση πριν η φευγαλέα σκέψη εξαφανιστεί από πιο πιεστικά ζητήματα. Η εξατομικευμένη γραφική ύλη είναι το τέλειο δώρο για τους καθηγητές, επειδή έχουν τόσο οργανική και συναισθηματική αξία γι αυτούς.\n5. Οι υπάλληλοί σας\nΕάν έχετε μια μικρή επιχείρηση ή επιβλέπετε μια ομάδα σε μια μεγάλη εταιρεία, μπορείτε να προσφέρετε στους υπαλλήλους σας το δώρο της εξατομικευμένης γραφικής ύλης. Αυτό δείχνει ότι σέβεστε την προσφορά κάθε υπαλλήλου και αναγνωρίζετε την αξία του ως μέρος της ομάδας. Δείχνει επίσης, ότι έχετε πλήρη εμπιστοσύνη στις ικανότητές τους να εκπροσωπούν την εταιρεία σας. Αυτή η πίστη ενθαρρύνει κάθε υπάλληλο να γίνει παραγωγικότερος και αποτελεσματικότερος και αυτό μόνο με ένα μικρό δωράκι που δείχνει την εκτίμησή σας.\nδημοσιευμένο 10 Φεβρουαρίου 2016\nΚείμενα προσκλητηρίων για κορίτσια\nΚείμενα προσκλητηρίου για κοριτσάκι Κάποια ενδεικτικά κείμενα για κοριτσίστικα προσκλητήρια. Μπορείτε να πάρετε κάποιες ιδέες και γιατί όχι να εμπνευστείτε για να [...]\nΜπλοκ – Σημειωματάρια\nΧρησιμοποιώντας Σημειωματάρια με τo εμπορικό σήμα της εταιρείας σας Τα σημειωματάρια είναι ένας οικονομικός και λειτουργικός τρόπο για να προβάλετε την επιχείρησή […]\nΚείμενα προσκλητηρίων για αγόρια\nΚείμενα προσκλητηρίου για αγοράκι Κάποια ενδεικτικά κείμενα για αγορίστικα προσκλητήρια. Μπορείτε να πάρετε κάποιες ιδέες και γιατί όχι να εμπνευστείτε για να [...]\nPrevious post Αστεία βίντεο με ζωάκια\nNext post Προσκλητήρια βάπτισης απλά για ταχυδρόμηση ή κάτι παραπάνω;\nblock pet Προσκλητήρια αγόρι αστεία βίντεο βάπτιση διακόσμηση τοίχου ζωάκια κείμενα κορίτσι μπλοκ μπλοκάκια σημειωματάρια τρύπες\n© 2018 Προσκλητήρια Βάπτισης – All rights reserved


Η μεταγραφή που αλλάζειτον ποδοσφαιρικό χάρτη - Ειδήσεις - νέα - Το Βήμα Online\nΗ μεταγραφή που αλλάζειτον ποδοσφαιρικό χάρτη\nΠώς διαμορφώνονται οι ισορροπίες σε Ευρώπη, Γαλλία και Ισπανία μετά το χρυσάφι που έριξε η Παρί Σεν Ζερμέν στα πόδια του Λιονέλ Μέσι\nΗ εφετινή εκκίνηση των ευρωπαϊκών πρωταθλημάτων δείχνει ιδιαίτερη. Οι ισορροπίες αλλάζουν και αναμφίβολα η σεζόν αναμένεται με μεγάλο ενδιαφέρον. Το γεγονός του καλοκαιριού δεν είναι άλλο από τη μεταγραφή του Λιονέλ Μέσι στην Παρί Σεν Ζερμέν.\nΟ αργεντινός σούπερ σταρ αποχώρησε από την Μπαρτσελόνα μετά από 21 χρόνια. Και πλέον, στοχεύει να γίνει ο νέος… βασιλιάς του Παρισιού, οδηγώντας την Παρί στην κορυφή της Ευρώπης. Σύμφωνα με τις τελευταίες πληροφορίες, ο γαλλικός σύλλογος προσέφερε στον Αργεντινό διετές συμβόλαιο συνεργασίας, με ετήσιες απολαβές περίπου 31,5 εκατ. ευρώ.\nΑφαιρώντας τους φόρους, η καθαρή αμοιβή του 34χρονου ποδοσφαιριστή κυμαίνεται στα 25 εκατ. ευρώ ανά έτος. Ή αλλιώς σε 481.000 ευρώ ανά εβδομάδα ή 68.682 ευρώ ανά ημέρα ή 2.862 ευρώ ανά ώρα ή 47,69 ευρώ ανά λεπτό ή 0,80 ευρώ ανά δευτερόλεπτο.\nΦυσικά, όλα τα παραπάνω ισχύουν, χωρίς να ληφθούν υπόψη τα μπόνους και οι χορηγίες. Ετσι, ο βραχύσωμος επιθετικός έχει τη δυνατότητα να βάλει ακόμη περισσότερα χρήματα στον τραπεζικό του λογαριασμό.\nΒέβαια, η Παρί μόνο χαμένη δεν πρόκειται να βγει απ’ όλη αυτή την υπόθεση, καθώς πέραν της αγωνιστικής ενίσχυσης, ο γαλλικός σύλλογος θα κερδίσει πολύ περισσότερα σε επίπεδο πρεστίζ και μάρκετινγκ.\nΔεν είναι τυχαίο ότι η αποχώρηση του Μέσι από την Μπαρτσελόνα αναμένεται να στερήσει από τους Μπλαουγκράνα το ποσό των 137 εκατ. ευρώ σε επίπεδο brand name. Η Παρί θέλει να επιστρέψει στην κορυφή του γαλλικού πρωταθλήματος μετά την απώλεια του περυσινού τίτλου από τη Λιλ. Και είναι το απόλυτο φαβορί στο Σαμπιονά, που πλέον θα βρίσκεται στο επίκεντρο του ενδιαφέροντος.\n«Είμαι ενθουσιασμένος για το νέο κεφάλαιο που ανοίγει στην καριέρα μου, στην Παρί Σεν Ζερμέν. Ο,τι αφορά τον σύλλογο ταιριάζει με τις ποδοσφαιρικές φιλοδοξίες μου. Γνωρίζω πόσο ταλαντούχοι είναι οι παίκτες και το προπονητικό επιτελείο. Είμαι αποφασισμένος να βοηθήσω να χτίσουμε κάτι ιδιαίτερο για τον σύλλογο και τους οπαδούς. Ανυπομονώ να βρεθώ στον αγωνιστικό χώρο του Παρκ Ντε Πρενς» ήταν τα λόγια του Αργεντινού στην επίσημη σελίδα της ομάδας, που είδε τις μετοχές της να εκτοξεύονται μέσα σε μία μόλις ημέρα.\nΣτο ισπανικό πρωτάθλημα από την άλλη, το τοπίο δείχνει κάπως θολό. Η Μπαρτσελόνα μετά την απώλεια του Μέσι καλείται να γυρίσει σελίδα. Η προσθήκη του Ντεπάι τής δίνει ταχύτητα στην επίθεση, εκεί όπου ξεχωρίζουν ακόμα οι Γκριεζμάν, Ντεμπελέ και Φατί. Oμως μένει να φανεί αν από εφέτος κιόλας οι Καταλανοί είναι έτοιμοι να… ζήσουν χωρίς τον ηγέτη τους και κορυφαίο ποδοσφαιριστή που φόρεσε τη φανέλα τους.\nΗ Ρεάλ Μαδρίτης διατήρησε τον περυσινό της κορμό, έχοντας απολέσει όμως τον Ράμος που επίσης μετακόμισε στο Παρίσι. Μένει να φανεί αν η εφετινή χρονιά θα είναι καλύτερη από την περυσινή, που σίγουρα δεν μπορεί να χαρακτηριστεί επιτυχημένη. Ενισχυμένη από την άλλη είναι η πρωταθλήτρια Ατλέτικο Μαδρίτης, με το σύνολο του Σιμεόνε να δείχνει αποφασισμένο να διεκδικήσει το δεύτερο συνεχόμενο πρωτάθλημα.


Ε, τάξει... τώρα τα βρήκαμε...΄Αλλο ένα συναχωμένο μανάρι...ΜΑΝΟΥΛΟ-ΜΆΝΟΥΛΟ! θα μας διαφωτίζει! Α...ΡΕ ΣΤΗΛΙΑΡΙ ΠΟΥ ΘΕΛΕΤΕ εσείς τα...ΚΑΡΙΟΛEΪΣΟΝ ΜΙΝΤΙΑ !\nΔΕΙΤΕ ΠΟΙΑ SEXY WOMAN ΑΝΑΛΑΜΒΑΝΕΙ ΤΟ ΠΡΩΙΝΟ ΤΟΥ MEGA! ΤΕΛΟΣ Ο ΜΑΡΚΟΣ ΣΕΦΕΡΛΗΣ!\nEίναι επίσημο πως η....\nΝτορέττα Παπαδημητρίου θα είναι η νέα παρουσιάστρια της πρωινής ζώνης του Mega και το κανάλι με επίσημη ανακοίνωση επιβεβαιώνει τη συνεργασία τους.\nΗ Ντορέττα Παπαδημητρίου είναι εκείνη που θα αντικαταστήσει από τη νέα σεζόν τον Μάρκο Σεφερλή στη πρωινή ζώνη.\n«Το Mega ανακοινώνει με χαρά την ανανέωση της συνεργασίας του με την Ντορέττα Παπαδημητρίου. Την τηλεοπτική χρονιά που μας πέρασε η Ντορέττα παρουσίασε με επιτυχία το συγκινητικό «Music School» και το διασκεδαστικό «Ελλάδα σ’ αγαπώ»!», αναφέρει χαρακτηριστικά.\nΜας συγχωρείτε... το ξέρετε αυτό το μυξιάρικο και συναχωμένο ΜΝΙ...(Μαστερ Νέων Ιδεών );\nΩ, ναι έχει μπόλικο νιονιό σαν κι αυτούς τους καραγκιόζηδες του ΜΕGA-TROMPA...\nΣΥΝΕΧΗΣ ΡΟΗ ΚΑΙ ΑΝΑΝΕΩΣΗ ΚΑΘΕ ΦΟΡΑ ΠΟΥ ΣΥΜΒΑΙΝΕΙ ΚΑΤΙ!\nΤΟ «ΒΑΤΕΡΛΩ» ΤΟΥ ΓΙΑΝΝΝΗ ΣΠΑΛΙΑΡΑ...\nΗ Μέρκελ πήγε διακοπές παν΄στα ψηλά βουνά!\nΔεν καταδέχτηκε να ΄δεί , κανένα μας beach party!\nΑφησε Καγκελάριο, τον Σόιμλε να τζαμπουνά,\nΜε GREXIT, ΠΡΟΑΠΑΙΤΟΎΜΕΝΑ μ Άύγουστο μήνα γδάρτη!\n΄Σύ Καγκελαριο-Δέσποινα, μες΄τα βουνά τα σκοτινά,\nΠου ο ήλιος είναι άγνωστος,από ομίχλες και βροχές,\nΕνώ στα beach τα party μας λάμπει παντοτινά,\nΣε παραλίες γαλανές, βουνοκορυφές και εξοχές!\nΜία κουβέντα πέταξε ο Γιάνννης ο Σπαλιάρας,\nΤην πήρες πια κατάκαρδα και ύψωσες τα τοίχη,\nΟ Γιάνννης με τα τρία ΝΝΝ είναι πια της σφαλιάρας,\nΓιατί το τρίτο πόδι του, «μισό πια έχει πήχυ!»\nΤον είδε και ψυχήγιατρος «κύρους εγνωσμένου!»\n-Γιάνννη –τούπε- Σπαλιάρα μας, σταμάτα πια τo SEX IT,\nΓιατί θα πάς στ΄αζήτητα, σαν είδος χρεωμένου\nΚαι η Ελλάς θα υποστεί,΄του Σόιμπλε το GREXIT!\n΄Ανγκελα εγώ σε προσκαλώ,έλα σtα” beach τα party”\nΝα δείξεις τα απόκρυφα, κάλλη απ΄την κορμάρα σου,\nΆσε τ΄απάτητα βουνά του βλάκα Βοναπάρτη!\nΤου Γιάνννη ΄δες το «Βατερλώ» ηττήθηκε, τρομάρα σου!\nΚΑΤΑΓΕΛΑΣΤΟΣ Ο ΤΣΙΠΡΑΣ: Η ΣΥΜΦΩΝΙΑ ΕΧΕΙ ΑΓΚΑΘΙΑ! ΜΑΣ ΕΒΑΛΑΝ ΝΑ ΥΛΟΠΟΙΟΥΜΕ ΠΟΛΙΤΙΚΕΣ ΜΕ ΤΙΣ ΟΠΟΙΕΣ ΔΕΝ ΣΥΜΦΩΝΟΥΜΕ! ΤΟΤΕ ΓΙΑΤΙ ΔΕΝ ΣΗΚΩΝΕΣΑΙ ΝΑ ΦΥΓΕΙΣ ΡΕΕΕ ΚΑΙ ΓΙΝΕΣΑΙ ΔΗΜΙΟΣ ΤΟΥ ΛΑΟΥ;;;\nΕίναι ντιπ για ντιπ επικίνδυνος ο Τσίπρας! Τον έβαλαν να γίνει δήμιος του λαού, συνεχίζει να δηλώνει ότι δεν συμφωνούμε με τις πολιτικές που υλοποιούμε αλλά παραμένει στη θέση του δημίου! Με άλλα λόγια λέει: "τι να κάνουμε πρέπει να κόψω το κεφάλι σε πολλούς Έλληνες αλλά να...\nΟ ΤΟΥΡΚΙΚΟΣ ΤΟΥΡΙΣΜΟΣ ΜΕ ΕΛΛΗΝΙΚΟ ΠΑΣΣΑΠΌΡΤΙ ΚΑΛΑ ΤΡΑΒΑΕΙ!\nΜΕ ΕΛΛΗΝΙΚΑ ΚΟΛΥΒΑ...ΚΑΝΕΙ ΤΟΥΡΙΣΜΟ Η ΤΟΥΡΚΙΑ...\nΦΤΙΑΞΑΝΕ ΤΑΙΝΙΑ ... ΓΙΑ ΤΗΝ ΠΑΓΚΟΣΜΙΑ ...ΤΟΥΡΚΙΚΗ ΚΛΗΡΟΝΟΜΙΑ... (ΑΛΗΘΕΙΑ ΠΟΙΑ;) ΜΕ ΕΛΛΗΝΙΚΑ ΜΝΗΜΕΙΑ...\nΤαινία για την ενίσχυση της τουρκικής ...κληρονομιάς στο εξωτερικό\nΑΓΚΥΡΑ - Anatolia News Agency (Λιγουλάκι η μετάφραση είναι κακοποιημένη...αλλά θα καταλάβετε..)\nΜια νέα ταινία θα προωθήσει Η UNESCO Τουρκίας παγκόσμιας πολιτιστικής κληρονομιάς, καθώς και ιστοσελίδες που φιλοδοξούν να κερδίσουν μια θέση στη λίστα.Η ταινία θα διανεμηθεί δωρεάν\nΕκατομμύρια δωρεάν cd της ταινίας αλλά και αεροπορικά εισιτήρια θα διαθέτει η Τουρκία για την προσέλκυσει Τουριστών!- Καλά ... χανουμάκια δεν θα προσφέρει ..για να συμπληρώσει το πάζλ...της μεγάλης πολιτιστικής κληρονομιάς που διαθέτει;\nΙΔΟΥ ΟΙ ΚΛΕΦΤΕΣ ΤΟΥ ΕΛΛΗΝΙΚΟΥ ΛΑΟΥ!\nΜ.Κ.Ο: ΟΙ ΛΗΣΤΟΣΥΜΜΟΡΙΕΣ (βασικά του ΠΑΣΟΚ) ΠΟΥ ΜΑΣ ΕΚΛΕΒΑΝ- ΝΑ ΓΙΑΤΙ ΜΠΑΤΗΡΗΣΕ Η ΕΛΛΑΣ!\nΗ ιστορία με τις ΜΚΟ ξεκίνησε όταν ο Γ.Παπανδρέου έγινε υπουργός Εξωτερικών και άρχισε να χρηματοδοτεί ΜΚΟ φίλων, συνεργατών και συγγενών με υπέρογκα ποσά ...Εδώ με την αλήστου μνήμης μάνα του που κατασπάραξε ουκ ολίγα εκατομμύρια!\nΑπίστευτα ποσά δίδονταν και δίδονται στη μεγάλη πληγή της χώρας, τις λεγόμενες ΜΚΟ, πολλές εκ των οποίων... οργανώσεις φαντάσματα. Χιλιάδες λαμόγια έπεσαν με τα μούτρα στον κρατικό κορβανά και τον απομυζούσαν λυσσαλέα... Το πάρτυ συνεχίζεται. Πρωταγωνιστές αυτής της ρεμούλας οι ΠΑΣΟΚΟΙ... η περιοχή της Θεσσαλονίκης και οι εκκλησιαστικές οργανώσεις...Μην τους ψάχνετε, είναι στη διπλανή σας πόρτα... σας ΠΑΡΟΥΣΙΑΖΟΥΜΕ ΕΔΩ ΟΛΗ ΤΗ ΛΙΣΤΑ ΤΩΝ ΤΡΩΚΤΙΚΩΝ... Έτσι για να μην ξεχνάμε τον αετονύχη γείτονα μας που μας έκλεβε εν ψυχρώ...\nΜας κουβαλήθηκε εκ Παρισίων για να την\nταϊζουμε με την ΜΚΟ ACTION ..Υπάρχει κι άλλο\nΜητσοτακέϊκο κόλπο μάσας... ΤΟ ΙΔΡΥΜΑ\nΚΩΣΤΗ ΜΗΤΣΟΤΑΚΗ, που επιχορηγείται!\nΑυτά τα ιδρύματα πολιτικών...είναι μια άλλη\nεπαίσχυντη ..πληγή.. ΘΑ ΤΑ ΞΑΝΑΠΟΥΜΕ...\nΡΕ ΕΧΟΥΜΕ ΝΑ ΚΑΝΟΥΜΕ ΜΕ ΣΥΜΜΟΡΙΕΣ\nΕμείς είχαμε μεσάνυχτα, όταν κάπου εκεί στα 2008, μας τηλεφώνησε ένας απόστρατος στρατηγός, για να διαμαρτυρηθεί, διότι γράψαμε ένα σχόλιο για ΜΚΟ της οποίας ήταν πρόεδρος...\n--Ξέρετε τι κάνετε κύριε με αυτά που γράφετε;... Κινδυνεύει να χάσει η οργάνωσή μου 4 εκ. επιχορήγηση που λαμβάνει από το κράτος!..\nΚουνήσαμε τη κεφαλή μας. Μα τι λέει τούτος δω... για ποια οργάνωση μιλάει; Η Μ.Κ.Ο του είχε όλο κι όλο 5 μέλη... όλα συγγενικά του πολεμ΄'αρχη...στρατηγού!... Και τι πουλούσε η ΜΚΟ του; Την εκκαθάριση της ελληνικής υπαίθρου ...από νάρκες!!!Αέρα κοπανιστό δηλαδή.\nΟι περισσότερες από τις ΜΚΟ που θα διαβάσετε στις λίστες μας, αεροκοπανούσαν, πλην ελαχίστων,(5-6 από τις χιλιάδες που σιτίζονταν από μας...δια του αρχισυμμορίτη ΓΑΠ κυρίως) ...εξαερίζοντας έτσι τον δικό μας παρά... Μελετείστε με ψυχραιμία τη λίστα. Μην θυμώνετε.. Αποθαυμάστε μόνο την εφευρετικότητα των νεοελλήνων τρωκτικών που γονάτισαν την Ελλάδα.\nΜην τους φτύνετε. Θα πάει χαμένο το σάλιο σας ...εξ΄άλλου είναι αναρίθμητα ΟΛΑ ΑΥΤΑ ΤΑ ΤΟΜΑΡΙΑ αποστράτων, θρησκευάμενων κι άλλων ευυπόληπτων της μυροβόλου ελληνικής κοινωνίας! Κι έπειτα λέμε πως μας προέκυψαν τόσο πολλοί...νεόπλουτοι!\nΑναρτήθηκε από ΑΝΤΩΝΗΣ ΠΟΛΙΤΗΣ στις 9:10 π.μ.


The Mentalist Greek Blog: Spoiler απο το SpoilerTV!\nSpoiler απο το SpoilerTV!\nΜια τηλεθεατρια εθεσε την παρακατω ερωτηση στο SpoilerTV:\nΕνδιαφερομαι για τον Τζειν και την υπολοιπη ομάδα του The Mentalist.O Τσο κανει χρηση παυσιπονων, ο Ριγκσμπι είναι με μια γυναικα που δεν αγαπα και η Βαν Πελτ είναι εκνευρισμενη ολη την ωρα. Διαλυεται η ομάδα;\nΗ απαντηση που πηρε ηταν η εξης:\nΛοιπον μπορω να σου πω ότι τα οσα συμβαινουν προσπαθουν ν ατα κρατησουν εξω από το χωρο εργασιας τους. Στο επεισοδιο που θα προβληθει στις 8 Μαρτιου, δουλευουν ολοι μαζί για να λυσουν μια υπόθεση στην όποια εμπλέκεται μια νεαρη γυναικα, η όποια δολοφονηθηκε αφοτου γνωρισε έναν αντρα που εκαναν chat μεσω διαδικτυου. (Πιστευεις πως μέχρι τωρα, έχεις κατανοησει ότι οι ανθρωποι πρεπει να αποφευγουν τετοιες καταστασεις). Στο μεταξυ ο Τζειν θα βοηθησει την πρακτορα Νταρσυ (FBI) να ερευνησει μια ανθρωποκτονια παρολο που πιστευει ότι έχει απωτερους σκοπους.\nΟυσιαστικα δεν περνουμε μια ξεκαθαρη απαντηση σχετικα με το τι συμβαινει με την ομάδα και το πώς θα εξελιχθουν οι σχεσεις τους… Συνεπως αναμενουμε επι τις οθονης τις απαντησεις!


Αρχική - L.two\nRobo: Ρομποτική & Αγγλικά\nLet's talk languages Let's talk languages! Το L.two είναι ένα σχολείο για μικρούς και μεγάλους μαθητές που εστιάζει στην αυτόνομη μάθηση. Εδώ προωθούμε τη συνεργασία και την καινοτομία. Εδώ παίρνουμε πρωτοβουλίες, κάνουμε λάθη άφοβα, μαθαίνουμε με χαρά, εξερευνούμε τη γλώσσα και τις δυνατότητές μας.\nΤο L.two είναι και ένα κέντρο γλωσσικών υπηρεσιών που προωθεί τη μεταφραστική αρτιότητα, τη γλωσσική εξωστρέφεια των επιχειρήσεων με μαθήματα Business και τον επαγγελματισμό στις επιχειρηματικές αλληλεπιδράσεις.\nΕπιθυμία μας είναι οι μαθητές μας να αποκτούν μια ολιστική προσέγγιση στη μάθηση και να λειτουργούν με ευχαρίστηση και περιέργεια για το κάθε τι καινούριο.\n- γιατί η διδασκαλία μας είναι μαθητοκεντρική, παραδίδουμε άρτια μεταφραστικά κείμενα και ενισχύουμε επικοινωνιακά τους συνεργάτες μας!\n- γιατί δε διδάσκουμε μόνο ξένες γλώσσες αλλά και αξίες, γιατί διαθέτουμε τα τυπικά προσόντα, αλλά και την απαιτούμενη εμπειρία και συνέπεια!\nΤο κέντρο ξένων γλωσσών L.two δραστηριοποιείται στις εγκαταστάσεις μας στη Χαλκίδα αλλά και στην όποια έδρα της εταιρείας των σπουδαστών – επαγγελματιών, εφόσον πρόκειται για ένα από τα εταιρικά μας προγράμματα. Το εκπαιδευτικό μας προσωπικό αποτελείται από πτυχιούχους καθηγητές με πολυετή πείρα στη διδασκαλία, οι οποίοι διδάσκουν τη μητρική τους γλώσσα (native speakers) δίνοντας έμφαση σε πολιτισμικά στοιχεία αλλά και την εξασφάλιση σωστής επικοινωνίας στην ξένη γλώσσα.\nΤο σχολείο μας λειτουργεί συνδυάζοντας την παραδοσιακή διδασκαλία με βιωματικές προσεγγίσεις και τις νέες τάσεις της τεχνολογίας. Το μάθημα γίνεται στην τάξη με βιβλίο, τετράδιο και μολύβι, αλλά και με διαδραστικό πίνακα, online επικοινωνία, εφαρμογές επαυξημένης και εικονικής πραγματικότητας. Το μάθημα γίνεται όμως και μέσα από δραστηριότητες στη φύση, παίζοντας paintball, χορεύοντας και τραγουδώντας karaoke, μιλώντας και ζωγραφίζοντας τα έθιμα των διαφόρων λαών.\nNever learn parrot-fashion!\nγιατί η διδασκαλία μας είναι μαθητοκεντρική, παραδίδουμε άρτια μεταφραστικά κείμενα και ενισχύουμε επικοινωνιακά τους συνεργάτες μας! Γιατί δε διδάσκουμε μόνο ξένες γλώσσες αλλά και αξίες, γιατί διαθέτουμε τα τυπικά προσόντα, αλλά και την απαιτούμενη εμπειρία και συνέπεια!\nΕμπιστεύτηκα το L.two για τις μεταφράσεις των πανεπιστημιακών εγγράφων της κόρης μου, που επρόκειτο να σπουδάσει στο εξωτερικό. Εντυπωσιάστηκα με τον επαγγελματισμό και την ταχύτητα. Τώρα η μικρή μου κόρη κάνει μαθήματα για να εισαχθεί σε ιατρική σχολή σε άγγλόφωνο πανεπιστήμιο στην Ιταλία. Οι καθηγητές είναι καταρτισμένοι και έμπειροι, πολύ κοντά στα παιδιά και με πολλή αγάπη γι' αυτό που κάνουν.\nΓια εμάς η εκμάθηση γλωσσών στο L.two είναι οικογενειακή υπόθεση! Ο μικρός μου γιος διδάσκεται Αγγλικά βιωματικά και διασκεδαστικά, χωρίς παπαγαλία,. Η κόρη μου μαθαίνει Ρώσικα γιατί σκοπεύει να ασχοληθεί με τον τουρισμό. Προσωπικά, πήρα πιστοποίηση Γ2 μετά από χρόνια αποχής και έμαθα να χειρίζομαι τα Αγγλικά στον επαγγελματικό μου χώρο. Οι καθηγήτριες μου με βοήθησαν να αποβάλω το άγχοςτης προφορικής επικοινωνίας και να πετύχω τους στόχους μου! Αυτό που μου αρέσει πιο πολύ είναι πως όλες οι καθηγήτριες είναι έμπειρες, πανεπιστημιακού επιπέδου, το υλικό διδασκαλίας μοντέρνο και οι τιμές προσιτές!\nΥπάλληλος πολυεθνικής εταιρείας\nΣυνεργάστηκα με το κέντρο ξένων γλωσσών L.two για μαθήματα IELTS και η εμπειρία ήταν θετική από την πρώτη στιγμή. Αφού έλεγξαν το επίπεδό μου, μου εξήγησαν ακριβώς πόσες ώρες μαθημάτων θα χρειαστώ για να πιάσω το σκορ που ήθελα. Τα μαθήματα ήταν προσαρμοσμένα στις ανάγκες μου και, αν και διαδικτυακά λόγω του Covid-19, πέρασα πολύ ωραία! Το συνιστώ ανεπιφύλακτα!\nReservations Manager, MA student\nI would definitely recommend L.two to anyone looking for high-quality teaching and mentoring. Everyone at L.two is experienced and result-oriented and can lead you step by step to the mastery of languages in an efficient and successful manner. Moreover, with regard to English business training sessions, L.two is the language center any corporation or individual can count on.\nSales Development Manager Chemicals, Specialties, Commodities\nΤο L.two είναι ένα κέντρο ξένων γλωσσών υψηλών προδιαγραφών που παρέχει υπηρεσίες κορυφαίας ποιότητας. Φιλικό και μοντέρνο περιβάλλον, καθαρός, οργανωμένος χώρος. Οι τάξεις λίγων ατόμων και οι έμπειροι καθηγητές (πτυχιούχοι πανεπιστημιακών τίτλων) εξασφαλίζουν τις καλύτερες μεθόδους διδασκαλίας προάγοντας ταυτόχρονα και αξίες. Το συνιστώ ανεπιφύλακτα!\nCEO InGreek Translations\nCopyright 2019 Ltwo.gr | Designed with by Zero Point\nΦιλοξενία WebDesign Studio


Οι ταινίες που θα δούμε στις αίθουσες από την Πέμπτη 21/10 - Menta 88 FM\nΟι φίλοι του σινεμά των υπερηρώων έχουν ένα σημαντικό ραντεβού στις αίθουσες αυτή την εβδομάδα. Με τον Άντι Σέρκις στη σκηνοθεσία και τον Τομ Χάρντι να επιδεικνύει και πάλι το ταλέντο του στη σωματική κωμωδία, το Venom 2 είναι ένα κατά πολύ καλύτερο sequel της απρόσμενης (;) επιτυχίας του 2018.\nO Tζόνι Ντεπ υποδύεται τον σημαντικό φωτογράφο Γιουτζίν Σμιθ στην ιστορία των επιπτώσεων που είχε στους κατοίκους μιας πόλης στην Ιαπωνία η δηλητηρίαση των νερών από εργοστασιακά απόβλητα στο Minamata.\nΤο συγκλονιστικό Quo Vadis, Aida, που έχασε το ξενόγλωσσο Όσκαρ μόνο επειδή έπεσε πάνω στο Another Round, καταφθάνει επιτέλους και στη χώρα μας, ενώ ο Απιτσατπόνγκ Βερασεθακούλ σκηνοθετεί την Τίλντα Σουίντον στην Ανάμνηση, μια ταινία με ηχητικό σχεδιασμό για Όσκαρ.\nΤο άλλοτε μελαγχολικό και άλλοτε μαγικό Γκαγκάριν έρχεται για να μας αφηγηθεί την ιστορία ενός πιτσιρικά που διαμένει σε έναν οικισμό σε προάστιο του Παρισιού, ο οποίος απειλείται με κατεδάφιση.\nΤο animation O Ρον Χάλασε απευθύνεται σε μια γενιά παιδιών και εφήβων που μεγαλώνουν πίσω από μια οθόνη και αναμένεται να δώσει τροφή για ενδιαφέρουσες και εποικοδομητικές συζητήσεις ανάμεσα στους πιτσιρικάδες και τους ενήλικους συνοδούς τους.\nΤέλος, με μια διόλου ευκαταφρόνητη καθυστέρηση μας επισκέπτεται και η Χρυσή Άρκτος του φεστιβάλ Βερολίνου του 2020, το Δεν Υπάρχει Κακό του Ιρανού Μοχάμαντ Ρασούλοφ, ένα σπονδυλωτό φιλμ που περιλαμβάνει τέσσερις ιστορίες με αντικείμενο τη θανατική ποινή.


Οι Έλληνες επιδοκιμάζουν τον ψηφιακό εκσυγχρονισμό της δημόσιας διοίκησης -\nΙκανοποίηση της κοινής γνώμης από τις ψηφιακές δράσεις που έτρεξαν στην Ελλάδα εν μέσω της πανδημίας του COVID-19.\nΠερισσότερο ψηφιακό κράτος ζητούν οι Έλληνες πολίτες, οι οποίοι, στη μεγάλη πλειοψηφία τους, δηλώνουν πολύ ικανοποιημένοι από τις δράσεις για τον ψηφιακό εκσυγχρονισμό τμήματος της δημόσιας διοίκησης, που “έτρεξαν” στη χώρα μας εν μέσω της πανδημίας του νέου κορωνοϊού. Οι Έλληνες πολίτες επιδοκιμάζουν ψηφιακές ευκολίες, όπως η άυλη συνταγογράφηση, η ηλεκτρονική έκδοση υπεύθυνων δηλώσεων και εξουσιοδοτήσεων, αλλά και η αποστολή SMS, που χρησιμοποιήθηκαν για την καλύτερη διαχείριση της υγειονομικής κρίσης. Για την ακρίβεια, το 92% των πολιτών θεωρεί τις συγκεκριμένες δράσεις ψηφιακού μετασχηματισμού του ελληνικού κράτους “πολύ/αρκετά” χρήσιμες.\nΣτο μεταξύ, μόλις το 8% των ερωτώμενων, που συμμετείχαν στην έρευνα “COVID CONTROL” της εταιρείας Interview, αξιολογεί αυτές τις δράσεις ως «λίγο/καθόλου χρήσιμες».\nΟι Έλληνες πολίτες υποδέχτηκαν κάτι παραπάνω από θετικά την ψηφιακή πρόοδο, που έχει κάνει η δημόσια διοίκηση το διάστημα από το ξέσπασμα της πανδημίας. Στην ερώτηση της έρευνας “Συμφωνείτε ή διαφωνείτε με την άποψη ότι η Ελλάδα και οι Έλληνες έκαναν ψηφιακά μέσα σε λίγες εβδομάδες ό,τι δεν έγινε για πολλά χρόνια;”, το 90% απαντά “Συμφωνώ/Μάλλον συμφωνώ”. Μόλις το 10% δηλώνει “Διαφωνώ/Μάλλον διαφωνώ” με την παραπάνω άποψη.\nΕτικέτες Covid-19, πανδημία, ψηφιακό εκσυγχρονισμό\nΕ.Σ.Α.μεΑ.: Ειδικά μέτρα για τα ΑμεΑ στο άνοιγμα των σχολείων\nΤσιόδρας: Σταδιακά θα εκτεθούμε στον κορωνοϊό – Γιατί είναι αδύνατο να σβήσει μια τέτοια επιδημία


"Μεγάλη πρόκληση. Είμαστε Ολυμπιακοί όλοι στο σπίτι"! - ΜΠΑΣΚΕΤ - REDKING\n"Μεγάλη πρόκληση. Είμαστε Ολυμπιακοί όλοι στο σπίτι"!\nΤετάρτη, 13 Ιουνίου 2018 - 18:30\nΕνθουσιασμένη με τη μεταγραφή της στον Ολυμπιακό δήλωσε η Πηνελόπη Παυλοπούλου, επισημαίνοντας πως όλοι στο σπίτι υποστηρίζουν τον Θρύλο! «Είμαι κατενθουσιασμένη που έρχομαι σε αυτόν το σύλλογο. Είναι η ομάδα που η οικογένειά μου, ακολουθεί, παρακολουθεί και υποστηρίζει εδώ και τόσα χρόνια. Από τότε που γεννήθηκα είμαστε Ολυμπιακοί στο σπίτι.\nΈχω μεγάλη όρεξη για δουλειά και εμπιστεύομαι πάρα πολύ τους προπονητές μου. Αποτελεί μία μεγάλη πρόκληση για μένα ο Ολυμπιακός και πάνω από όλα θέλω να ευχαριστήσω πολύ το διοικητικό συμβούλιο του συλλόγου για την εμπιστοσύνη του προς το πρόσωπό μου και την οικογένειά μου που με στήριξε σε αυτήν την απόφαση.\nΤέλος, θα ήθελα να πω ένα ευχαριστώ και στον Πρωτέα σαν σύλλογο, γιατί πριν φύγω για την Αμερική, έζησα πολύ όμορφες στιγμές εδώ και τώρα που επιστρέφω στην Ελλάδα είμαι πολύ χαρούμενη γι’ αυτό το νέο ξεκίνημα σε αυτόν το μεγάλο σύλλογο.\nΕίμαι εδώ για επιτυχίες και θέλω τα πάντα με τη φανέλα του Ολυμπιακού», δήλωσε χαρακτηριστικά το νέο απόκτημα της ομάδας μπάσκετ Γυναικών του Θρύλου.\nΤετάρτη, 13 Ιουνίου 2018 - 18:19\nΕνίσχυση με Παυλοπούλου\nΟ Ολυμπιακός απέκτησε τη διεθνή γκαρντ η οποία έπαιζε στις ΗΠΑ


ΟΙΚΟΝΟΜΙΚΑ ΝΕΑ: Ο Τρισέ υποστηρίζει πως ένα Grexit, θα στοίχιζε πολύ ακριβά στην Ευρώπη\nΟ Τρισέ υποστηρίζει πως ένα Grexit, θα στοίχιζε πολύ ακριβά στην Ευρώπη\nΤους κινδύνους ενός Grexit τόσο για την Ελλάδα όσο και για την Ευρώπη, αλλά και για τους πιστωτές επισημαίνει ο πρώην πρόεδρος της Ευρωπαϊκής Κεντρικής Τράπεζας (ΕΚΤ) Ζαν-Κλοντ Τρισέ.\nΌχι μόνον για τους Έλληνες, οι οποίοι θα αναγκαστούν να ζήσουν «μια τρομερή και επώδυνη αναστάτωση» αλλά και για τους πιστωτές, οι οποίοι «θα πρέπει να απαρνηθούν σχεδόν το σύνολο των αποπληρωμών τους», προειδοποίησε.\nΩστόσο «μια μείωση του (ελληνικού) χρέους από την πλευρά των Ευρωπαίων αποκλείστηκε» στις διαπραγματεύσεις με την Αθήνα, παρατήρησε...\n«Ο κίνδυνος μιας διάχυσης γεωπολιτικά στην Ευρώπη υποτιμάται, κυρίως στην Γερμανία», πρόσθεσε εξάλλου ο Τρισέ.\nΟ πρώην επικεφαλής της ΕΚΤ σημείωσε ότι «η Ευρώπη (φέρει) μια ιστορική ευθύνη να στηρίξει τις χώρες του πρώην κομμουνιστικού μπλοκ».\nΣτην περίπτωση εξόδου της Ελλάδας από την ευρωζώνη, θα πρέπει κανείς να έχει κατά νου «την πολιτισμική εγγύτητα των Ελλήνων με την Ουκρανία και την Ρωσία χάρη στον δεσμό της ορθόδοξης θρησκείας», κατέληξε.\nΑναρτήθηκε από OIKONOMIKA NEA στις 16:48


Τραγικό: Ηλικιωμένη βρέθηκε φαγωμένη από ζώα στην Κάρυστο!!! | ΝΕΑ ΠΙΕΡΙΑΣ\nΑστυνομικά Ατυχήματα Ελλάδα Επικαιρότητα Ζώα Κοινωνία\nΤραγικό: Ηλικιωμένη βρέθηκε φαγωμένη από ζώα στην Κάρυστο!!!\nΜπροστά σε ένα μακάβριο θέαμα βρέθηκαν το απόγευμα της Δευτέρας 4 Φεβρουαρίου αστυνομικοί στην Κάρυστο.\nΣυγκεκριμένα, σύμφωνα με το lamiareport.gr, γύρω στις 18.40 μετέβησαν στο σπίτι 81χρονης, που διέμενε μόνη της και είχε να δώσει σημεία ζωής τουλάχιστον 20 ημέρες, στην περιοχή «Λάλα» Καρύστου, όπου αντίκρισαν πολύ σκληρές εικόνες.\nΟι αστυνομικοί βρήκαν στην αυλή του σπιτιού δύο ανθρώπινα μέλη, συγκεκριμένα τα δύο πόδια, σε προχωρημένη σήψη ντυμένα με παντελόνι!\nΠλησίον βρέθηκαν ψόφια δύο πρόβατα, αλλά και δέκα κοτόπουλα, ενώ στον ίδιο χώρο εντοπίσθηκαν υποσιτισμένα άλλα τέσσερα πρόβατα και γύρω γύρω αρκετά αδέσποτα σκυλιά που φέρεται να τα τάιζε επίσης η ηλικιωμένη.\nΟι αστυνομικοί όσο και αν έψαξαν δε βρήκαν το υπόλοιπο σώμα που ενδέχεται να έγινε βορά των σαρκοβόρων ζώων.\nΟι αστυνομικοί ειδοποιήθηκαν από 41χρονο που, σύμφωνα με πληροφορίες, νοίκιαζε σε άλλη περιοχή κάποιο χώρο της 81χρονης και δεν την έβρισκε στο τηλέφωνο.\n2/05/2019 01:26:00 μ.μ.\nΕτικέτες Αστυνομικά Ατυχήματα Ελλάδα Επικαιρότητα Ζώα Κοινωνία


Πάτησε Ελλάδα το νέο Opel Grandland PHEV (τιμές) | carandmotor.gr\nΠάτησε Ελλάδα το νέο Opel Grandland PHEV (τιμές)\nΤο ανανεωμένο επαναφορτιζόμενο υβριδικό Opel Grandland διατίθεται σε τρεις εκδόσεις εξοπλισμού και δύο συστήματος κίνησης.\nΠιο αναλυτικά, το ανανεωμένο Opel Grandland plug-in hybrid ήρθε να ολοκληρώσει την γκάμα του γερμανικού SUV, δίπλα στις βενζινοκίνητες και πετρελαιοκίνητες εκδόσεις του. Το επαναφορτιζόμενο υβριδικό Grandland έρχεται είτε με κίνηση στους εμπρός τροχούς και συνδυαστική ισχύ 224 ίππων, είτε με "τετρακίνηση" και συνδυαστική ισχύ 300 ίππων. Το θερμικό κομμάτι του συστήματος και των δύο εκδόσεις αφορά έναν 4κύλινδρο 1.600άρη Turbo κινητήρα βενζίνης, που αποδίδει 180 ίππους στην έκδοση Hybrid και 200 στην Hybrid4. Και στις δύο περιπτώσεις συνεργάζεται με ηλεκτρικό μοτέρ 110 ίππων που είναι ενσωματωμένο στο αυτόματο κιβώτιο οκτώ σχέσεων e-EAT, το οποίο για την περίσταση χρησιμοποιεί πολύδισκο συμπλέκτη και όχι μετατροπέα ροπής όπως το συμβατικό EAT8. Για τους πίσω τροχούς των τετρακίνητων Grandland Hybrid4 υπάρχει ακόμη ένα ηλεκτρικό μοτέρ με 113 PS που αυξάνει την πρόσφυση.\nΟι επιδόσεις που ανακοινώνει η Opel κάνουν λόγο για επιτάχυνση από στάση στα 100 χλμ./ώρα σε 8,9 δλ. για το Hybrid και σε 6,1 δλ. για το Hybrid4, με την τελική ταχύτητα των εκδόσεων να φτάνει τα 225 χλμ./ώρα και τα 235 χλμ./ώρα αντίστοιχα. Η μπαταρία των 13,2 kWh μπορεί να κινήσει ηλεκτρικά τις δύο εκδόσεις για περισσότερα από 60 χλμ. και με ταχύτητα έως 135 χλμ./ώρα. Ο ενσωματωμένος φορτιστής των 3,3 kW σημαίνει ότι μια πλήρης φόρτιση της μπαταρίας θα διαρκέσει κάτι παραπάνω από 4 ώρες, ενώ με 500 ευρώ μπορεί να πέσει στο μισό χρόνο χάρη στον προαιρετικό on board charger των 6,6 kW. Η μέση κατανάλωση του 4κίνητου μοντέλου ανέρχεται στα 1,5 λίτρα ανά 100 χλμ. και οι εκπομπές CO2 δεν ξεπερνούν τα 34 γραμμάρια ανά χιλιόμετρο.\nΚαι οι δύο εκδόσεις του επαναφορτιζόμενου υβριδικούOpel Grandland συνδυάζονται με τα τρία πλουσιότερα επίπεδα εξοπλισμού του μοντέλου συνολικά, GS Line, Business Elegance και Ultimate, και ξεχωρίζουν για την πληρότητά τους. Η τιμή εκκίνησης της δικίνητης έκδοσης έχει καθοριστεί στα 47.450 ευρώ και την τετρακίνητης στα 50.250 ευρώ.\nΤέλος, αξίζει να σημειωθεί ότι οι πολύ χαμηλές εκπομπές CO2 των συγκεκριμένων εκδόσεων δεν επιβαρύνουν τον ιδιοκτήτη τους με ετήσια τέλη κυκλοφορίας και επιτρέπουν την ελεύθερη κίνηση στο Δακτύλιο, ενώ χάρη στην τιμή προ φόρων κάτω από τα 40.000 ευρώ (κορυφαίας Hybrid4 Ultimate), ενδείκνυνται για εταιρική χρήση. Ακόμα, η εγγύηση για τα μηχανικά μέρη φτάνει τα 5 έτη, ενώ για το ηλεκτρικό σύστημα και την μπαταρία τα 8 ετή ή τα 160.000 χλμ.\nHybrid 224 PS GS Line: 47.450 ευρώ\nHybrid 224 PS Business Elegance: 47.450 ευρώ\nHybrid 224 PS Ultimate: 50.050 ευρώ\nHybrid4 300 PS GS Line: 50.250 ευρώ\nHybrid4 300 PS Business Elegance: 51.250 ευρώ\nHybrid4 300 PS Ultimate: 52.850 ευρώ\nΤο νέο Opel Grandland στην Ελλάδα (+τιμές)


Τολμηρά: Ξαναγύρισε σε γνώριμα λημέρια η... Άσωτη Γιάννα - lastpoint.gr\nΤολμηρά: Ξαναγύρισε σε γνώριμα λημέρια η… Άσωτη Γιάννα\n05/08/2019 31/01/2020 0 Σχόλια\tΑΓΓΕΛΟΠΟΥΛΟΥ, ΚΥΒΕΡΝΗΣΗ, ΜΗΤΣΟΤΑΚΗΣ, ΠΟΛΙΤΙΚΗ, ΣΥΡΙΖΑ, ΤΣΙΠΡΑΣ\nΗ ΕΠΙΣΤΡΟΦΗ ΤΗΣ «ΑΣΩΤΗΣ»!\nΤετάρτη της Άσωτης η Γιάννα ξαναγύρισε σε γνώριμα λημέρια! Τον μόσχο τον σητευτό έσφαξε ο Κυριάκος και της αναθέτει την οργάνωση του γιορτασμού για τα 200 χρόνια από την Απελευθέρωση της χώρας από τον Τουρκικό ζυγό. Χαρά ο Κολοκοτρώνης, ο Καραϊσκάκης, η Μπουμπουλίνα. Ιδιαίτερα ο Καραϊσκάκης με το βρωμόστομα που είχε, ποιος ξέρει τι έχει να κατεβάσει!\n■ ΣΤΟ ΜΑΞΙΜΟΥ Η ΓΙΑΝΝΑ!\nΕίναι γεγονός φίλοι μου. Η Γιάννα Αγγελοπούλου επισκέφθηκε τον Πρωθυπουργό Κυριάκο Μητσοτάκη στο Μέγαρο Μαξίμου όπου έλαβε την εντολή της αγωνίστριας του γιορτασμού της μνήμης του ’21 και καλά έκανε, αφού τοχει το άθλημα η συντρόφισσα – συγνώμη, η κυρία ήθελα να πω! Συντρόφισσα έγινε για μία μόνο θητεία της αριστεράς στο πλάϊ του συντρόφου του Κάστρο Αλέξη.\n❖ Η ΟΡΓΑΝΩΣΗ…\nΕίναι η μόνη που έχει δείξει δείγματα σωστής οργάνωσης επετείων όπως αυτή των Ολυμπιακών αγώνων που έγιναν στην Ελλάδα το 2004. Αν αυτούς τους αγώνες θα τους βρίσκουμε μπροστά μας για δεκαετίες να μη το κάνουμε και μεγάλο ζήτημα. Άλλωστε, το καλό πράγμα πάντοτε το πληρώνουμε!\n❁ ΜΕ ΥΠΟΣΧΕΤΙΚΗ…\nΜε υποσχετική ήταν η Γιάννα στον ΣΥΡΙΖΑ ΤΟ 2015, η οποία την λυποθυμία την έπαθε στις 25 Γενάρη το βράδυ του 2015 και την βρήκε στον 72ο όροφο κτηρίου στο Μανχάταν. Εκεί την βρήκε η αρχή της εγκαθίδρυσης αριστεράς στην χώρα της και το διασκέδασε δεόντως για την τεράστια αλλαγή που έγινε στο πολιτικό σύστημα της Ελλάδας της. Είχε πέσει το «βρώμικο» καθεστώς της δεξιάς και είχε έλθει η Εθνοσωτήριος αριστερά, η οποία θα έσωζε τη χώρα απο τα βρώμικα μνημόνια!\n■ ΤΑ ΓΙΟΡΤΑΣΙΑ…\nΜόλις έμαθε ότι η Ελλάδα βγήκε από τα μνημόνια και ότι η επάρατος αριστερά είχε πάει στα τσακίδια, νάτην τώρα να αναλαμβάνει τα γιορτάσια των 200 ετών από την απελευθέρωση. Νάτον και τον Κυριάκο να μη κρατάει μούτρα σε εχθρούς και αντιπάλους της παράταξης που τον έκανε Πρωθυπουργό. Μια παράταξη η οποία έχει μια τεράστια αγκαλιά και σ’ αυτή χωράνε όλοι…\n❖ ΧΑΡΕΣ ΚΑΙ ΠΑΝΗΓΥΡΙΑ!\nΧαρές και πανηγύρια στην κυβέρνηση για την επιστροφή της Γιάννας, θλίψη και κατήφεια στον ΣΥΡΙΖΑ που έχασε ένα από τα μεγάλα στηρίγματα και μάλιστα η στήριξη είχε να κάνει με πολλά πεδία. Να θυμηθούμε ότι ακόμη και ο γιος της Γιάννας ήταν αγωνιζόμενο νειάτο στη νεολαία του ΣΥΡΙΖΑ κι έκανε την επανάστασή του! Που την πάτε αυτή και τι θα κάνετε με αυτή που έριξε στα τάρταρα την οικονομία της χώρας με την ανάληψη της οργάνωσης των Ολυμπιακών αγώνων στην Ελλάδα το 2004, μας λένε και εξορκίζουν την ίδια και τον Κυριάκο για το κονέ! Όσο ήταν δικιά τους ήταν η άριστη, η χρήσιμη, η σπουδαία. Τώρα που κούνησε μαντήλι είναι η άχρηστη, η επικίνδυνη και ένα σωρό άλλες στραβομάρες της χρεώνουν. Ούτε που τους πάει στο μυαλό ότι ποτέ κανένας καλός δεν χάνεται!\n❁ ΠΑΡΑΞΕΝΑ ΟΝΤΑ…\nΕτούτοι οι ΣΥΡΙΖΑΙΟΙ είναι παράξενα όντα και δεν λένε να βάλουν μυαλό ακόμη και τώρα που βρίσκονται στην αντιπολίτευση κι εκεί που τους έταξαν οι Έλληνες πριν ένα μήνα περίπου. Και θύτες και θύματα οι ίδιοι άνθρωποι που κυβέρνησαν 41/2 χρόνια. Τώρα μας θυμίζουν εκείνο τον πατροκτόνο που γι’ αυτή του την πράξη διαμαρτύρονταν λέγοντας «λυπηθείτε με τον ορφανό»!\nΟι ίδιοι άνθρωποι που δέκα μέρες πριν τις εκλογές έφτιαξαν το νέο ποινικό νόμο βάσει του οποίου «αποσυμφορούνται» οι φυλακές από τους ποινικούς, τώρα διαμαρτύρονται γιατί οι ποινικοί κάνουν χρήση του νόμου τους! Αφορμή για γκρίνια η αποφυλάκιση του Κορκονέα ο οποίος είδε φως και βγήκε αφού έκατσε 11 χρόνια στη μπουζού. Δεν έπρεπε να βγει ο Κορκονέας διότι είχε δολοφονήσει ένα 15χρονο παιδί, διαμαρτύρονται οι άνθρωποι που έφτιαξαν τον νόμο για να κάνουν χρήση οι απανταχού Κορκονέϊδες!\nΗ δολοφονία Γρηγορόπουλου από το χέρι του αστυνομικού Κορκονέα ήταν ένα θλιβερό περιστατικό πάνω στο οποίο πάτησαν οι τότε ευαίσθητοι ΣΥΡΙΖΑΙΟΙ και τα έκαναν γης Μαδιάμ στην Αθήνα. Ήταν το γεγονός που σ’ ένα μεγάλο βαθμό θέριψε τον επαναστατικό ΣΥΡΙΖΑ και τον έβαλε σε τροχιά εξουσίας και που έδωσε την ευκαιρία για μια κυβερνητική θητεία.\nζωών. Επανάσταση και ξεσκωμός για την δολοφονία Γρηγορόπουλου, μούγγα όμως για τις δολοφονίες των εργαζομένων στην MARFIN που δεν υπάρχει αμφιβολία ότι έγιναν από τον συρφετό που θεωρούσε ότι έπαιρνε το αίμα του Γρηγορόπουλου πίσω.\n■ Ο ΝΟΜΟΣ…\nΑλήθεια, όταν έφτιαχναν τον νέο ποινικό κώδικα οι «νομικοί» της πρώην κυβέρνησης δεν ήξεραν ότι ανοίγουν διάπλατα τις πόρτες σε παντός είδους ποινικούς, ακόμη και σε όσους φυλακίστηκαν για βαρειά εγκλήματα όπως είναι η αφαίρεση ζωής; Δεν γνώριζαν ότι θα άνοιγαν οι πόρτες ακόμη και για τους Κουφοντίνες οι οποίοι βαρύνονται με 11 δολοφονίες και οι οποίοι έπαιρναν άδειες να κόβουν βόλτες στους τόπους των δολοφονιών που έκαναν;\n❖ ΟΙ ΛΕΠΤΟΜΕΡΕΙΕΣ…\nΠροσέξτε τώρα κάποιες λεπτομέρειες. Δύο μανάδες έχασαν τα παιδιά τους σ’ ένα ακύρηχτο πόλεμο τα τελευταία μετά την μεταπολίτευση χρόνια. Ήταν η μάνα του Γρηγορόπουλου και του Φύσσα, οι οποίες δικαίως έκλαιγαν και κλαίνε τα παιδιά τους. Για τη μάνα του Αζαρλιάν και για τις μανάδες των καμμένων στην MARFIN ούτε που νοιάστηκε κανείς για τον πόνο τους. Ούτε για τις μανάδες, τους πατεράδες, τις γυναίκες, τα παιδιά όλων όσων δολοφονήθηκαν από τους Κουφοντίνες, τους Ξηρούς και τους Σερίφηδες. Προφανώς τα κλάματα και τα δάκρυα είναι δύο κατηγοριών και άμα δεν προέρχονται από αριστερά μάτια, ούτε που νοιάζεται κανείς!\nΈχει υποχρέωση η σημερινή κυβέρνηση ν’ αποκαταστήσει την τάξη και να βάλει ένα τέλος σ’ όλον αυτό το συρφετό που επιβάλλει με το «έτσι θέλω» τα δικά του θέλω. Δεν μπορεί να συνεχτιστεί το καθεστώς της ανομίας και του εξαρχισμού κι αυτό μπορεί να γίνει μόνο με σχεδιασμό και αποφασιστηκότητα. Στην πράξη θ’ αποδείξει ο Χρυσοχοΐδης αν μπορεί να δικαιώσει την επιλογή που έκανε στο πρόσωπό του ο Κυριάκος. Επ’ ευκαιρία να καλωσορίσουμε τον νέο Αστυνομικό Διοικητή ΕΛΑΣ ΗΠΕΙΡΟΥ Ταξίαρχο κ. Δούβαλη, ο οποίος τυγχάνει να κατάγεται από το Τσεπέλοβο κι έρχεται από Θεσσαλονίκη με περγαμηνές.\n■ Η ΣΥΝΑΞΗ…\nΗ… κοσμοπλημμύρα της συνάντησης ΣΥΡΙΖΑΙΩΝ που έγινε πρόσφατα στην πόλη δεν ξεπερνούσε τα 70 άτομα, μου έλεγε «σύντροφος» ΣΥΡΙΖΑΙΟΣ που προσπαθεί να διασκεδάσει το απότέλεσμα των εκλογών της 7ης Ιουλίου. Και να βρεθούμε τι να πούμε; Το μόνο που κάνουμε σε τέτοιες συνάξεις είναι να μοιρολογάμε την μοίρα μας που απο τα ψηλά πέσαμε στα τάρταρα σε μια νύκτα, μου έλεγε ο «σύντροφος», ο οποίος είναι ο μόνος που τόχει ρίξει στην πλάκα το ζήτημα. Είχαμε τέσσερις βουλευτές και μείναμε με την Μερόπη! Ποιός το περίμενε τέτοιο κάζο κατέληξε. Στις δημοκρατίες γίνονται αυτά φίλε μου. Το «φύγε εσύ, έλα εσύ» είναι αυτό που… παίζει κυρίως!\nΑποχαιρετηστήρια ήταν η προχθεσινή συνεδρίαση του Δημοτικού Συμβουλίου, έτσι τουλάχιστον την είδε ο δήμαρχος Θωμάς Μπέγκας. «Κάναμε το καλύτερο και παραδίνουμε την πόλη σε καλή κατάσταση και έτοιμη για έργα» ακούστηκε να λέει κι’ ευχαρίστησε όλες τις παρατάξεις για τον πολιτισμό που επέδειξαν τα 5 χρόνια της θητείας του στο Δήμο! Στο ίδιο περίπου κλίμα κινήθηκαν και οι άλλοι επικεφαλής των παρατάξεων κι έδειξαν το δικό τους πολιτικό πολιτισμό. Από Σεπτέμβριο όλα θα είναι διαφορετικά αφού η σύνθεση του Δημοτικού Συμβουλίου θα είναι διαφορετική!\n❁ Ο ΝΕΟΣ ΚΛΕΙΣΘΕΝΗΣ…\nΕν τω μεταξύ, ο νέος δήμαρχος Μωυσής Ελισάφ ετοιμάζεται να στείλει επιστολή προγραμματικών συνεργασιών προς όλες τις παρατάξεις οι οποίες, αφού τις αξιολογήσουν, θα πρέπει να πάρουν απόφαση για το μέλλον του Δήμου και για το μέλλον των ίδιων των παρατάξεων τις οποίες ο εκλογικός νόμος του Θεοδωρικάκου βάζει σε άλλη βάση. Ο νέος Κλεισθένης θωρακίζει τους μειοψηφούντες δημάρχους σε τέτοιο επίπεδο, που οι συνεργασίες ίσως να μη χρειαστούν!\n← Η ανάπτυξη της Ελλάδας\nΠώς «ξεφούσκωσαν» Τσίπρας και ΣΥΡΙΖΑ! →\nΗ Πρωτοψάλτη τούς πείραξε;


Αρχείο από το παιχνίδι • Chat and fun!\nTo παιχνίδι θα ξεκινήσει αύριο το πρωί (ανάλογα τι ώρα θα μπω από το γραφείο ). Παρακαλώ όλοι οι συμμετέχοντες να διαβάσουν τους κανόνες. Απαντάμε σε απορίες (είμαστε καλοί άνθρωποι, νι )\nΜετά τη δήλωση συμμετοχών, η συντονιστική ομάδα (που αποτελείται από τους: kajira, Γιώργο και Kακή Επιρροή)ορίζει κατά την κρίση της έναν αριθμό δολοφόνων και κατ' επέκταση οι υπόλοιποι συμμετέχοντες ορίζονται ως πολίτες. Όλοι οι συμμετέχοντες ενημερώνονται από την Συντονιστική Ομάδα για το ρόλο που έχουν (πολίτης-δολοφόνος). Στους δολοφόνους όμως κοινοποιείται το ποιοι είναι οι άλλοι δολοφόνοι, επομένως οι δολοφόνοι γνωρίζουν ποιοι είναι οι άλλοι δολοφόνοι/πολίτες, ενώ οι πολίτες δεν γνωρίζουν την ταυτότητα των υπολοίπων συμμετεχόντων, γνωρίζουν μόνο τον αριθμό των δολοφόνων.\nΚάθε μεσημέρι στις 13.00 περίπου θα δημοσιεύεται η προκήρυξη των δολοφόνων, ενώ μέχρι τις 20.00 το βράδυ (από το πρωί) θα πρέπει να έχουν αποφασίσει ΟΛΟΙ μέσω δημόσιας συζήτησης, ποιος θέλουν να πεθάνει. Αν υπάρξει ισοψηφία, θα θανατώνεται κάποιος από τους επικρατέστερους, κατά τη κρίση της Συντονιστικής Επιτροπής.\nΑπαγορεύεται να αποκαλύψει κάποιος την ιδιότητά του είτε δημόσια είτε ιδιωτικά σε άλλο μέλος! Η ιδιότητα ενός μέλος δεν αποκαλύπτεται ποτέ (ακόμα κι αν τεθεί εκτός παιχνιδιού) παρά μόνο με τη λήξη του παιχνιδιού.\n04/09/07 - 21/09/07 : Νίκη δολοφόνων\nΜε κόκκινο σημειώνονται οι δολοφόνοι.\nCorpse Bride (ψηφοφορία)\nGiovanna (δεν συμμετείχε ποτέ)\nMonaXoS (αποχώρησε για προσωπικούς λόγους)\nThe Stand (ψηφοφορία)\nviki_thess (αποχώρησε γιατί δεν συμφωνούσε με τους κανόνες)\nweak and powerless (δεν συμμετείχε ποτέ)\nΕδάδ (αποχώρησε λόγω περιορισμένου χρόνου)\nΤελευταία επεξεργασία από το χρήστη Γιώργος : 30-09-07 στις 23:23.\nH suspiria έγραψε: στις 00:40, 05-09-07:\nΣτο πρώτο bold: Απλά λένε ένα άτομο που θεωρούν οτι είναι δολοφόνος;\nΣτο δεύτερο bold: Αν έχουν κάνει λάθος και αυτό το άτομο είναι πολίτης και πάλι βγαίνει εκτός παιχνιδιού;\nΣτο δεύτερο bold: Αν βγει αυτός που έχουν ψηφίσει τα μέλη ο άλλος που είχε προκυρηχθεί μόνο από τους δολοφόνους τι γίνεται;\nΤο "ακόμα κι αν σου βγάλουν τα νύχια" ήταν έμπνευση της Καγίρα;\nO Γιώργος Hunt or be Hunted. έγραψε: στις 00:45, 05-09-07:\nΝαι, συζητάτε για το ποιος πιστεύετε ότι είναι ο δολοφόνος. Ο επικρατέστερος βγαίνει εκτός.\nΗ ταυτότητα του καθενός μένει μυστική μέχρι και το τέλος του παιχνιδιού. Αν βγει δεν θα ξέρεις αν είναι πολίτης ή δολοφόνος.\nΠρώτα θα ψηφίσουν τα μέλη, θα φύγει κάποιος κι έπειτα θα υπάρξει δολοφονία.\nH suspiria έγραψε: στις 00:49, 05-09-07:\nΗ δολοφονία υπάρχει τρόπος να μην γίνει; Να τη γλυτώσει δηλαδή ο πολίτης που είναι για σφαγή;\nEdit: οκ, το παρακάτω το 'πιασα\n~Επίσης, για να τσεκάρουμε αν το έπιασα, όταν "ψηφίζουν" τα μέλη απλά το κάνουν για να βγάλουν κάποιον από το παιχνίδι; Και οι δολοφόνοι γιατί προσσπαθούν να ψηφίσουν δολοφόνο;~\nO Γιώργος Hunt or be Hunted. έγραψε: στις 00:58, 05-09-07:\nΤα μέλη ψηφίζουν ποιον θεωρούν δολοφόνο. Το τι θα ψηφίσουν οι δολοφόνοι εξαρτάται από την στρατηγική τους. Αν πχ είσαι δολοφόνος μπορεί να θέλεις να διώξεις δολοφόνο για δικούς σου λόγους.\nΟύτως ή άλλως... κανείς δεν ξέρει ποιος είναι ο δολοφόνος.\nΟ επικρατέστερος βγαίνει εκτός και η ταυτότητά του αποκαλύπτεται στο τέλος.\nΥΓ> Αύριο που θα αρχίσουμε θα ανακοινώσουμε και τον αριθμό των δολοφόνων - αλλά όχι και την ταυτότητά τους.\nΤο θέμα ανοίχτηκε για απορίες.\nH Giovanna έγραψε: στις 01:04, 05-09-07:\nτο παιχνιδι τι ενδιαφερον εχει για τη μια πλευρα και τι για την αλλη?\nH suspiria έγραψε: στις 01:07, 05-09-07:\nAυτό δεν μου απάντησες Το άλλο το έπιασα (έστω και αργά)\nO Γιώργος Hunt or be Hunted. έγραψε: στις 01:09, 05-09-07:\n(παραθέτω τις πλευρές αλφαβητικά )\nΔολοφόνοι: Στόχος τους να σκοτώσουν τους πολίτες και να τους αποπροσανατολήσουν με τις προκυρήξεις τους ώστε να διώχνουν απ' το παιχνίδι άλλους πολίτες.\nΠολίτες: Στόχος τους να βρουν τον δολοφόνο, ψηφίζοντας κάθε φορά το μέλος που θεωρούν ότι είναι δολοφόνος. Το πώς θα το ψυλλιαστούν είναι στην κρίση τους. Προσοχή όμως στον ποιον εμπιστεύονται, καθώς ο οποιοσδήποτε μπορεί να είναι δολοφόνος.\nH Giovanna έγραψε: στις 01:21, 05-09-07:\nκι αν καποιος πει πχ. "νομιζω οτι ειναι ο ταδε", και ειναι οντως? βγαινει? και μενουν λιγοτεροι δολοφονοι? και το μαθαινουμε οτι βγαινει?\nκαλα, χαος ειναι.μαλλον θα παρω το καγιρι να μου τα πει με τηλ..\nH suspiria έγραψε: στις 01:24, 05-09-07:\nΕννοείς οτι δεν είναι αργά ή ότι δεν το έπιασα ακόμα;\nH burbuja έγραψε: στις 01:40, 05-09-07:\nωχ παιδιά.. πολύ μπέρδεμα...\nτο'χα παίξει λάιβ αυτό, αλλά κρίναμε και σύμφωνα με τα βλέμματα των παικτών, τη συμπεριφορά και τις κινήσεις πέρα των άλλων.. εδώ με τι κριτήρια θα λέμε ποιος είναι ο δολοφόνος..? και κάτι τελευταίο.. οι προκυρήξεις πού θα χρησιμεύουν? (μη με κοροδεύετε ρεε.. είναι περασμένες 12 και δεν λειτουργώ..! )\nO Γιώργος Hunt or be Hunted. έγραψε: στις 02:13, 05-09-07:\nΌχι, δεν θα μάθεις αν βγήκε δολοφόνος ή όχι.\nΑν τύχει και βγουν όλοι μόνο τότε θα το μάθετε καθώς θα λήξουμε το παιχνίδι τότε.\nΙσως σε βοηθήσει να μαντέψεις από αυτές ποιοι είναι.\nΜπορεί πάλι να μην λένε τίποτα σπουδαίο.\nΓια το ποιος μπορεί να είναι... βάλτε την φαντασία σας να δουλέψει.\nH Oralee living, laughing and loving, έγραψε: στις 09:04, 05-09-07:\nΠοτέ δεν ξέρεις αν οι δολοφόνοι θα κάνουν κάποιο λάθος που θα αποκαλύψει την ταυτότητά τους! Οι δολοφόνοι είναι έξι - γνωρίζουν ο ένας τον άλλον και μπορούν να επικοινωνούν ώστε να μπερδεύουν τους πολίτες. Την πρώτη μέρα, δηλαδή σήμερα, μας βλέπω να είμαστε χαλαρά, θα πρέπει απλά να αποφασίσετε ποιος μοιάζει ύποπτος με βάση αυτά που γράφει ή με βάση οτιδήποτε νομίζετε, πχ το αβατάρ ή την υπογραφή του Μη ξεχνάτε, είναι παιχνίδι και αυτό που μας ενδιαφέρει κυρίως και πάνω απ' όλα είναι να γελάσουμε και να περάσουμε καλά - μη ψάχνετε λοιπόν λογικά επιχειρήματα απαραίτητα!\nEπαναλαμβάνω: οι δολοφόνοι είναι έξι, αλλά την ταυτότητά τους θα την μάθετε μόνο μετά το τέλος του παιχνιδιού!!\nΝα αρχίσουμε σιγά σιγά; Ακούω ποιος νομίζετε από τους 31 ότι μπορεί να είναι δολοφόνος; Όλοι πρέπει να πείτε την άποψή σας!\nΤΟ ΠΑΙΧΝΙΔΙ ΜΟΛΙΣ ΑΡΧΙΣΕ!!\nH mania έγραψε: στις 09:22, 05-09-07:\nΜια ερώτηση, μπορούμε να μαντέψουμε τον δολοφόνο μόνο απο τα πόστ εδώ έτσι;\nH evouli έγραψε: στις 09:24, 05-09-07:\nεγω λεω οτι ειναι ο founes.. μπουαααχαχαχαχαχα...\nH mania έγραψε: στις 09:26, 05-09-07:\nΡε σύ μέσα στο μυαλό μου είσαι; δεν ξέρεις ότι δεν πρέπει να μπένεις εκεί μέσα; είναι χάος\nH Bugs Bunny έγραψε: στις 09:27, 05-09-07:\nΕγώ έχω πρόβλημα, από εδώ μέσα μόνο το Καγιράκι ξέρω,\nη οποία έχει δολοφονικές τάσεις εδώ και χρόνια, αλλά αυτή βρήκε να είναι στη συντονιστική επιτροπή!!!\nH dooo έγραψε: στις 09:40, 05-09-07:\nεγώ πάντως πιστεύω ακράδαντα (λέμε τώρα, μέχρι τις 8 μπορεί ν'αλλάξω γνώμη ), ότι δολοφόνος είναι ο faith. Ακόμα δεν πήρε καλά καλά το πτυχίο και άρχισε τις εγχειρήσεις\nH Oralee living, laughing and loving, έγραψε: στις 09:43, 05-09-07:\nNι. Και μπορείτε να αλλάζετε ψήφους, απλά πρέπει μέχρι τις 8 να έχετε αποφασίσει και να έχετε γράψει ΞΕΚΑΘΑΡΑ ποιος νομίζετε ποιος είναι δολοφόνος!\nH Corpse Bride έγραψε: στις 09:59, 05-09-07:\nio-io γιατι ΕΤΣΙ. (τις προκυρηξεις δεν πρεπει να τις δουμε πριν ψηφισουμε; )


Συνεχίζεται η «μάχη» με τις φλόγες – Εκκενώθηκε το χωριό της Ψίνθου — Kalithea Press\n02/08/2021 kalitheapress21\t0 Σχόλια\nΤη δύσκολη «μάχη» με τις φλόγες συνεχίζουν οι πυροσβεστικές και οι εθελοντές για την αντιμετώπιση της φωτιάς που μαίνεται στη Ρόδο και σύμφωνα με τις πρώτες εκτιμήσεις, έχει επιφέρει σημαντικές καταστροφές στο φυσικό περιβάλλον του νησιού.\nΛόγω των ισχυρών ανέμων που επικρατούν αναζωπυρώθηκε το μέτωπο στην περιοχή της Ψίνθου, για την κατάσβεση του οποίου επιχειρούν πυροσβεστικές δυνάμεις τόσο από εδάφους όσο και από αέρος.\n«Μετά από τις υπεράνθρωπες προσπάθειες που κατέβαλαν όσοι συμμετείχαν στην κατάσβεσή της, η φωτιά σήμερα σε όλα τα μέτωπα είναι σε ύφεση. Πρωταρχικός μας στόχος ήταν η προστασία της ανθρώπινης ζωής και τα καταφέραμε με συντονισμένες προσπάθειες και οργάνωση. Η άμεση κινητοποίηση του κρατικού μηχανισμού, των εθελοντών και των ενεργών πολιτών έφερε αποτέλεσμα» δήλωσε δήμαρχος Ρόδου, Αντώνης Καμπουράκης όπως μεταδίδει το Αθηναϊκό Πρακτορείο Ειδήσεων.\n«Ένα μεγάλο ευχαριστώ σε όσους βρέθηκαν στα μέτωπα της πυρκαγιάς και πάλεψαν με την πύρινη λαίλαπα αλλά και σε όσους εργάστηκαν ακατάπαυστα για την αποκατάσταση των ζημιών που προκλήθηκαν από την πυρκαγιά. Όλη η δημοτική μηχανή βρίσκεται από την πρώτη στιγμή που εκδηλώθηκε η πυρκαγιά επί ποδός. Με τον περιφερειάρχη Νοτίου Αιγαίου, Γιώργο Χατζημάρκο, καταθέσαμε αίτημα προς τη Γενική Γραμματεία Πολιτικής Προστασίας για την κήρυξη των Δημοτικών Ενοτήτων Ρόδου, Ιαλυσού, Πεταλούδων, Καμείρου, Ατταβύρου, Αφάντου και Καλλιθέας σε Κατάσταση Έκτακτης Ανάγκης Πολιτικής Προστασίας.\nΗ πυρκαγιά βρίσκεται σε ύφεση σε όλα τα μέτωπά της. Η σημερινή κατάσταση δεν επιτρέπει κανέναν εφησυχασμό αλλά απαιτείται από όλους μας αυξημένη προσοχή και ετοιμότητα» πρόσθεσε σε δηλώσεις που έκανε νωρίτερα.\n← Φωτιά στον Έβρο\nΧειροπέδες σε 18χρονο επιδειξία στο Αιγάλεω →\nΦωτιά εκδηλώθηκε σε αγροτοδασική έκταση στην περιοχή Λαγυνά Έβρου. Η πυρκαγιά καίει…